Potpisan ugovor o izgradnji mosta Bratunac-Ljubovija\nHome » News Archive » BiH News » Potpisan ugovor o izgradnji mosta Bratunac-Ljubovija\nPotpredsjednica Vlade Srbije i ministarka građevinarstva, saobraćaja i infrastrukture Zorana Mihajlović potpisala je danas ugovor o izgradnji mosta Bratunac-Ljubovija sa konzorcijumom srbijanskih kompanija koji će biti izvođači radova.\n"Izgradnja mosta finansira se iz državnog budžeta, a ugovorena vrijednost radova je 499,1 miliona dinara, sa PDV-om" - navedeno je u saopštenju resornog ministarstva Srbije. Odluka o izboru ponuđača, kako piše, donjeta je na osnovu sprovedene javne nabavke i odluke komisije koja je ocjenjivala ponude.\nU ime konzorcijuma četiri firme iz Srbije koje predvodi preduzeće "MBA - Ratko Mitrović niskogradnja", ugovor je potpisao direktor ove kompanije Ilija Ðorđević.\n"Izgradnja mosta i zajedničkog graničnog prelaza omogućiće još brži protok ljudi i robe i stvoriti bolji privredni ambijent za investicije u pograničnom području s obe strane Drine. Posebno je značajno što će most graditi domaće kompanije, jer želimo da se naša građevinska preduzeća udružuju i da više učestvuju u projektima kao glavni izvođači" - izjavila je Mihajlović povodom potpisivanja ugovora u Vladi Srbije.\nUkupna vrijednost radova na izgradnji mosta je oko 12 mil EUR, od čega je učešće Srbije oko 4,5 mil EUR, a ostatak finansiraju BiH i Republika Srpska. Ministarstvo građevinarstva, saobraćaja i infrastrukture Srbije već je obezbjedilo sredstva za ovaj projekat u budžetu za 2015. i 2016. godinu.\nDogovor Srbije, BiH i RS je da Srbija finansira izradu kompletne planske i tehničke dokumentacije i izgradnju mosta sa pristupnom saobraćajnicom. BiH će finansirati izgradnju objekata na graničnom prelazu, a Republika Srpska pristupne saobraćajnice na teritoriji BiH.


Na protestima u Parizu više od 80.000 ljudi? - ISTOK - www.istokrs.com | Vijesti iz Istočne Hercegovine\nHome /Društvo, Svijet/Na protestima u Parizu više od 80.000 ljudi?\nPARIZ – Policija je procijenila da je na protestima u Parizu u subotu bilo oko 21.000 ljudi, dok je vodeći francuski sindikat Se-Že-Te (CGT) procijenio da je na ulicama bilo više od 80.000 ljudi, javlja AP.\nKako je agencija prenela, više od 1.500 policajaca je mobilisano u Parizu kako bi spriječilo aktiviste koji nisu u vezi sa zvaničnim protestom da izazovu štetu.\nPolicija je saopštila da je privela 39 osoba u Parizu prije i tokom protesta.\nNeki od njih su bili preventivno na ispitivanju nakon što su policajci pretražujući njihove torbe, pronašli “opremu” koja bi mogla da se iskoristi za štetu ili da sakriju svoja lica.\nPolicija je koristila suzavac da ih otjera, a sedam policajaca je lakše povrijeđeno.\nProtesti su održani protiv politike francuskog predsjednika Emanuela Makrona.\nŠef sindikata CGT poručio je predsjedniku da “pogleda kroz prozor iz svoje palate i vidi realan život”, prenosi AP.\nNa jučerašnjim protestima preduzete su visoke bezbjednosne mjere, a demonstranti koji zahtevaju društvenu pravdu i protive se mjerama za podsticanje biznisa koje je uveo Makron, najavili su okupljanja i u mnogim drugim francuskim gradovima.\nMakron, sa druge strane, tvrdi da njegove ekonomske promijene imaju za cilj povećanje globalne konkurentnosti Francuske.\nOn je u petak u intervjuu za televiziju BFM kazao da oni koji protestuju neće uspjeti da “blokiraju državu”.\n“Nikakav nered me neće zaustaviti i mir će se vratiti”, kazao je Makron.


Ako broj novozaraženih nastavi da raste, medicinski deo Kriznog štaba tražiće sledeće sedmice da se epidemiološke mere zategnu, a konkretan predlog biće da se privremeno potpuno zatvore ugostiteljski objekti, uključujući i one u hotelima, pišu Večernje novosti.\nPo proceni medicinskog dela Kriznog štaba epidemiološka situacija nije dobra, i ide ka pogoršanju. To je ocena na osnovu dva kriterijuma – porasta broja zaraženih, i onog još važnijeg – velikog broja hospitalizovanih.\nU internoj komunikaciji članovi Kriznog štaba, prema saznanjima Večernjih novosti, ovih dana najviše analiziraju puteve širenja zaraze, a zaključak je da su žarišta puni hoteli u zimskim centrima i ugostiteljski objekti generalno, koji uglavnom poštuju radno vreme, ali ne i protivepidemijske mere, naročito ne onu koja se odnosi na dozvoljeni broj osoba prema kvadraturi.\n„Izričito smo rekli da ne dozvoljavamo da se u pretećoj epidemiološkoj situaciji bilo šta od mera popušta“, kaže član Kriznog štaba, infektolog Mijomir Pelemiš.\nI Srđa Janković, imunolog i član Kriznog štaba smatra da smo još daleko od praga koji bi sprečio širenje virusa kroz zajednicu, i da zasada nema uslova da se ublaže mere.\n„Građani ne treba da se opuštaju, jer i u drugim gradovima može doći do scenarija kao u Vranju. Ključno je da se spreče okupljanja tamo gde virusa ima mnogo, i okupljanja koja nisu neophodna“, kaže Janković.\nIako je plan bio da se nastavi sa isključivanjem bolnica iz kovid-sistema, sa gotovo 4.000 hospitalizovanih zbog kovida, za to je malo mogućnosti. Na sastanku direktora bolnica sa ministrom zdravlja Zlatiborom Lončarom, prema saznanjima Večernjih novosti, danas će se razgovarati o planu koja od bolnica koje su izašle iz kovid-režima da bude u najvećoj pripravnosti da se u njega vrati.\nDa činjenica da imamo samo osam potvrđenih slučajeva britanskog soja, ne odslikava realnost, listu je juče potvrdilo više epidemiologa. Svi su uvereni da je ovaj virus mnogo prisutniji, ali da samo zbog laboratorijske procedure izolacije, za to nema više zvaničnih potvrda.\n„Za sve koji se pridržavaju mera ništa ne znači koliko je slučajeva novog soja registrovano, ali je problem kod njega što se mnogo brže prenosi nego osnovni tipovi“, kaže Janković.\nbritanski soj/koronavirus/krizni stab/nove mere/Srbija/ugostiteljski objekti/zatvaranje\nCNN pozvao Anu Brnabić: Svetski medij javlja o USPEŠNOJ vakcinaciji u Srbiji (VIDEO)


RTS :: Konkretna rešenja za izlazak iz krize\nEkonomija Konkretna rešenja za izlazak iz krize\nponedeljak, 20. okt 2008, 13:57 -> 14:25\nKonkretna rešenja za izlazak iz krize\nKabinet nemačke kancelarke Angele Merkel usvojio je striktna pravila pod kojima banke mogu da računaju na pomoć države. Povećanom javnom potrošnjom do oživljavanja privrede, najavljuje britanska vlada.\n"Spasonosni paket" u vrednosti od 500 milijardi evra, koji treba da povrati poverenje u nemački finansijski sektor, parlament je usvojio u petak, a danas ga je potvrdila i vlada Nemačke, ali uz uslove pod kojima će banke moći da ga koriste.\nMeđu uslovima je i odredba po kojoj se svaka plata direktora banke iznad 500.000 evra godišnje, smatra "neprikladnom", prenosi agencija Rojters.\nOd banaka koje učestvuju u programu takođe će se tražiti da smanje bonuse i otpremnine, a neće im biti dozvoljeno ni da isplaćuju dividende dok god koriste vladine "spasilačke fondove".\nSvakoj banci biće dozvoljena rekapitalizacija u vrednosti do 10 milijardi evra, a fond će preuzeti rizik za do pet milijardi evra po banci.\nNemačke banke su do sada bile uzdržane u primanju ove pomoći, iz straha da bi mogle da pošalju pogrešnu poruku osetljivom finansijskom tržištu, koje brzo kažnjava slabe, podseća Rojters.\nNemački mediji su ranije javili da se izvršni direktor "Dojče banke" Jozef Akerman unapred odrekao bonusa za ovu godinu, a da su njegov primer sledili i svi članovi Izvršnog odbora banke.\nVisina ovogodišnjeg bonusa još nije poznata, ali mediji podsećaju da je Akerman prošle godine na ime bonusa primio čak 14 miliona evra.\nNeslaganje SAD i EU\nPojavile su se ozbiljne razlike između SAD i EU u stavovima o tome koliko čvrsto vlade treba da kontrolišu rad banaka kako bi u budućnosti sprečile globalnu finansijsku krizu, prenose britanski mediji.\nSAD su za manji upliv države u finansijski sektor, a EU smatra da je potrebna veća državna kontrola.\nRazlike su, kako pišu "Dejli telegraf" i "Tajms", izbile na površinu posle sastanka američkog predsednika Džordža Buša sa predsedavajućim Evropske unije Nikolasom Sarkozijem i šefom Evropske komisije Manuelom Barozom.\nNa sastanku je dogovoreno da se posle izbora u SAD, organizuje niz samita najvećih svetskih privreda na kojima će se razgovarati o novim principima globalnog finansijskog sistema.\nNova pravila trebalo bi da spreče banke da, "jureći za profitom, donose pogrešne poslovne odluke koje na kraju dovode do finansijske krize".\nBuš je, kako prenosi "Tajms", rekao da su nova pravila o državnom nadzoru nad bankama neophodna, ali je upozorio da mešanje države ne bi smelo da ode predaleko i da ugrozi postojanje slobodnog tržišta.\nFrancuski predsednik Sarkozi se zauzeo za veći stepen državne kontrole nad finansijskim sektorom.\nSarkozi je rekao da kapitalizam "jeste najefikasniji društevno-ekonomski sistem, ali da mora da bude reformisan kako ne bi sam uništio svoje temelje", prenosi "Tajms".


EU tvrdi da ohrabruje ulaganja u italijansku infrastrukturu – Biznis.ba\nEU tvrdi da ohrabruje ulaganja u italijansku infrastrukturu\nobjavljeno 16. avg 2018. u 15:09\nEvropska uniija u četvrtak je uzvratila na italijanske optužbe da je urušavanje mosta na autoputu u Genovi na neki način povezano s budžetskim ograničenjima uvedenim izvan Italije.\nPortparol EU Christian Spahr reagovao je nakon što je italijanski ministar unutrašnjih poslova Matteo Salvini kritikovao pravila koja limitiraju budžetsku potrošnju i povezao ih je sa sigurnošću infrastrukture. Eurozona kritikuje Italiju zbog budžetskih jazova i pozvala ju je da obuzda potrošnju.\nSpahr je izjavio kako je “došlo vrijeme da pojasnimo neke stvari”, insistirajući da bi u okviru budžetskog plana za period 2014-2020. godine Italija trebala dobiti oko 2,5 milijardi eura unutar investicijskih planova EU za infrastrukturne mreže, uklučujući i cestovne.\nDodao je da je u aprilu EU “također odobrila pravila državne pomoći za italijanske autoputeve koji omogućuju ulaganja od 8,5 milijardi eura, uključujući i onaj koji se nalazi u regiji Genove”.\n– EU je, zapravo, ohrabrila ulaganja u infrastrukturu u Italiji – izjavio je Spahr prenosi Associated Press.


Cvijanović: Adekvatan zakonski okvir za uređenje dobrovoljnih penzijskih fondova\nU Republici Srpskoj postoji adekvatan zakonski okvir kojim se uređuje organizovanje i upravljanje dobrovoljnim penzijskim fondovima, te djelatnost i obaveze Društva za upravljanje Evropskim dobrovoljnim penzijskim fondom, čiji se početak rada očekuje u narednih nekoliko mjeseci, istaknuto je danas na sastanku predsjednika Vlade Srpske Željke Cvijanović i predstavnika ovog društva.\nNa sastanku je naglašeno da osnivanje dobrovoljnog penzijskog fonda generiše niz pozitivnih efekata među kojima je i pružanje mogućnosti građanima u Srpskoj da dodatno štede da bi, osim redovne penzije, primali i penziju iz dobrovoljnog penzijskog fonda, dok će benefite od dobrovoljnog penzijskog osiguranja imati i poslodavci kroz različite vidove olakšica.\nNa sastanku, kojem su prisustvovali i ministar finansija Zoran Tegeltija i ministar rada i boračko-invalidske zaštite Milenko Savanović, izražena je opredijeljenost da Vlada Srpske pruži institucionalnu podršku radu dobrovoljnog penzijskog fonda imajući u vidu značaj njegovog osnivanja i reference institucija koje su njegovi suosnivači.\nSagovornici su razmijenili mišljenje i o praksama koje su uspostavljene u regionu u vezi sa funkcionisanjem dobrovoljnih penzijskih osiguranja, te stepenu razvijenosti drugog i trećeg stuba penzijskog osiguranja u zemljama okruženja, saopšteno je iz Biroa Vlade za odnose sa javnošću.\nPredstavnici Društva za upravljanje Evropskim dobrovoljnim penzijskim fondom u Republici Srpskoj, informisali su Cvijanovićevu da je nedavno u Banjaluci održana osnivačka skupština Društva, te izrazili uvjerenje da će poslodavci u Srpskoj prepoznati značaj dobrovoljnog penzijskog osiguranja jer je riječ o dugoročnom projetku usmjerenom ka unapređenju penzijskog sistema.\nDruštvo za upravljanje Evropskim dobrovoljnim penzijskim fondom u Republici Srpskoj je prvo takve vrste u BiH, čiji su osnivači Penzijski rezervni fond Republike Srpske, Evropska banka za obnovu i razvoj i Skupna pokojninska družba iz Slovenije.


Obilazak radova na rekonstrukciji Klinike za interne bolesti KCV - Skupština Autonomne Pokrajine Vojvodine\n21. 05. 2020.Obilazak radova na rekonstrukciji Klinike za interne bolesti KCV\nNovi Sad, 21. maj - Predsednica Vlade Republike Srbije Ana Brnabić, zajedno sa predstavnicima pokrajinske Skupštine i Vlade, kao i Grada Novog Sada, obišla je radove na rekonstrukciji Klinike za interne bolesti Kliničkog centra Vojvodine.\nRadovi, čija je vrednost 547,5 miliona dinara, a koje je obezbedila Kancelarija za upravljanje javnim ulaganjima Vlade Republike Srbije, biće završeni do kraja godine.\nKako je navedeno prilikom posete Pokrajinska vlada je do danas uložila 7,7 milijardi dinara za revitalizaciju zdravstvenog sistema AP Vojvodine, a najavljeno je da će uskoro biti ugovorena i izgradnja Kamenice što predstavlja dodatno ulaganje od dve milijarde dinara.\nObilasku radova prisustvovali su i predsednik Skupštine Vojvodine Ištvan Pastor, predsednik Pokrajinske vlade Igor Mirović, ministar zdravlja Zlatibor Lončar, pokrajinski sekretar za zdravstvo prof. dr Zoran Gojković, gradonačelnik Novog Sada Miloš Vučević, direktorka Kliničkog centra Vojvodine prof. dr Edita Stokić, direktor Kancelarije za upravljanje javnim ulaganjima Marko Blagojević i direktorka Regionalnog predstavništva Evropske investicione banke Dubravka Negre.


Falkensteiner poćinje sa poslovanjem u Crnoj Gori - TU Magazin\nFalkensteiner poćinje sa poslovanjem u Crnoj Gori\nBy redakcija on\t Jun 28, 2018 CRNA GORA, TURIZAM, UGOSTITELJSTVO\nFalkensteiner, jedna od vodećih hotelskih grupacija, preuzela je upravljanje hotelom Queen of Montenegro. Falkensteiner je kompanija koja je prisutna u šest evropskih zemalja sa 32 hotela i rezidencija, a od sada će poslovati iu Crnoj Gori.\nQueen of Montenegro će biti otvoren do septembra, a u letnoj sezoni imaće takozvani white label status. Hotel će imati oko 240 kompetno opremljenih soba, 4 zvezdice, i biće smešten na samoj plaži u blizini Budve.\nKako navodi Otmar Michaeler, glavni direktor grupacije Falkensteiner Michaeler Tourism Group (FMTG), Falkensteiner je i hotelska grupacija, i građevinska i razvojna kompanija s druge strane, pa dolazak Falkensteinera u Crnu Goru predstavlja važan korak i uzbudljiv izazov. Crna Gora je predstavljena kao veliki potencijal za razvoj i otvaranje novog tržišta, tržišta budućnosti.\nZimska sezona je već u planu, pa se u kompaniji uveliko pripremaju za redizajniranje i novu koncepciju pozicioniranja. Kompletno rebrendiranje i nova forma poslovanja se očekuje početkom sledeće godine.


Tiodorović: Novi Pazar i okolina teško da mogu da očekuju popuštanje mera – Sandzaklive.rs\nČlan Kriznog štaba za suzbijanje zarazne bolesti kovid-19 Branislav Tiodorović izjavio je da bi moglo da se razmišlja u pravcu ukidanja svih mera ako svi budu disciplinovani.\nTiodorović je za TV Prvu rekao da ako se osnovne mere budu poštovale i ako odziv za vakcinaciju bude dobar kao što je do sada, moguće je i selektivno popuštanje mera.\nOn je istakao da će, kada Srbija dostigne broj vakcinisanih kao Izrael, Velika Britanija i druge zemlje koje su postigle visok nivo kolektivnog imuniteta, moći da se ukinu mere.\n„Čini mi se da sa vakcinacijom u što većem obimu možemo da obezbedimo da brojevi budu ispod hiljadu, to bi bilo realno i moguće. Ali cilj do leta je da broj novoobolelih bude ispod 100, to bi bio veliki uspeh“, naveo je Tiodorović.\nNarednih dana očekuje se nova sednica Kriznog štaba, a Tiodorović kaže da ne očekuje pooštravanje mera. (Fonet)


Zvezda izdala saopštenje: "Više nećemo da ćutimo!" - Sportske.net\nNepunih 24 časa nakon derbija sa Partizanom sa Malog Kalemegdana stiglo je zvanično saopštenje za javnost.\nŠta je sa mehanikom šuta Luke Mitrovića?Tompsonov prvi derbi - Došao u Zvezdu da igra košarku, a ne da ga gađaju flašama!Žo Lovernj slavi DUPLU POBEDU!Šta posle pobede u derbiju? Kako izgleda Partizanov dalji put do drugog mesta?Šta mislite, ko je taj ''mali'' koga je Džikić posebno pohvalio?\nKošarkaški klub Crvena zvezda mt:s oglasio se u ponedeljak popodne zvaničnim saopštenjem za javnost povodom dešavanja na jučerašnjem gradskom derbiju odigranom u okviru 21. kola ABA lige.\nSa Malog Kalemegdana oglasili su se "nakon detaljne analize utakmice 21. kola ABA lige", uz poruku da je u Zvezdi "vide kao odličan povod da se pokrenu brojna pitanja"!\nSaopštenje košarkaškog kluba Crvena zvezda mt:s prenosimo u celini:\n"KK Crvena zvezda mts obraća se javnosti nakon detaljne analize utakmice 21. kola ABA lige koju vidi kao odličan povod da pokrene brojna pitanja, na koja kao predvodnik regionalne i srpske košarke – više neće da ćuti!\nRazlog za obraćanje javnosti nije bilo kakav ishod jedne utakmice, ma kako se ona završila, i posebno što ne utiče na naše sportske ambicije i ciljeve, već ono što se na njoj dešavalo i što više ne predstavlja ni trunku sporta!\nIgrači i malobrojna delegacija KK Crvena zvezda mts osećali su se i dočekani su u svom gradu, u svojoj zemlji, u dvorani u kojoj treniraju i igraju svoje utakmice, kao da su u ratnoj zoni? I to je prava sramota na koju ne želimo da se oglušimo niti da je više pripisujemo nekakvoj 'atmosferi, žaru borbe...' ili ko zna kojim terminima. kojima će se samozvani ideolozi služiti objašnjavajući nam da je 'sve to normalno' ili da pokušavamo da objasnimo poraz koji za nas nema nikakve posledice. Baš zato postavljamo pitanje i upozoravamo – 'šta nas očekuje u važnijim utakmicama od ove'?\nTokom nedeljne utakmice osim verbalnih najprimitivnijih uvreda, naš prvi tim gotovo ni jedan tajm aut nije mogao da održi normalno, od kiše projektila kojom su pogađani trener, igrači, tim menadžer, lekar..., a tokom utakmice je na teren palo više desetina upaljača, flaše, kovani novac... Nikome nije palo na pamet da makar pokuša da zaustavi ovaj svojevrsni linč? Ovaj 'performans' smo već gledali, ali više nećemo, niti želimo da se spremamo za svojevrsni revanš te vrste, kada budemo organizovali utakmicu kao domaćini, jer onda to više nije sport!\nPosebno porazno za košarku u Srbiji i regionu je da je jedan klub i dalje u jednoj stvari ubedljivo prvi, a to su kazne i incidentne situacije – osim časnih izuzetaka, većina je na tribinama kako bi vređala protivnika, a ne da bi bodrila svoj tim? Ta lažna 'kvazi opozicija', koja se pre i posle utakmice zahvaljuje predsedniku Vlade Republike Srbije na pomoći, a tokom utakmica proziva istog, treba i da kaže da u svom sponzorskom 'pulu' (koji je sve veći i mahom ga sačinjavaju državne firme), sada ima: Telekom Srbije, Naftnu industriju Srbije i odskora i Aerodrom 'Nikola Tesla' Beograd?\nSa druge strane, slike igrača Crvene zvezde mts koji spavaju po klupama aerodroma u Kazanju, Bilbauu predstavljaju svojevrsnu zanimljivost za medije i zabavu za javnost, ali ne otvaraju ključno pitanje 'ko je ovde državni projekat a ko nije'? KK Crvena zvezda mts ima jednog državnog sponzora – Telekom Srbije, svi ostali nemaju nikakve veze sa budžetom Republike Srbije.\nDa li predstavnik Srbije u Evroligi KK Crvena zvezda mts treba da ćuti na ovo licemerje i prihvatanje teze 'da 100 puta ponovljena laž, postaje istina'? ili će se javnost samo iznenaditi kada čuje da je KK Crvena zvezda mts u opasnosti da ne završi sezonu u Evroligi, iako ima šanse da napravi senzacionalan rezultat i plasira se među najboljih osam klubova Evrope.\nSvojevrsna 'ideologija' u kome se vređaju svi, sada i trener našeg kluba koji nikada ni jednim gestom nije provocirao ni jednog sportskog rivala, reprezentativci ove zemlje koji igraju za Crvenu zvezdu, ustanovljena je još pre desetak godina i zahvatila je srpsku košarku, pa i košarku u regionu kao najteža bolest, ali je postala 'model ponašanja'? Tvorac te ideologije, kome želimo dobro zdravlje i pored uspeha KK Crvene zvezde mts, je sada daleko odavde i bezuspešno pokušava da uspostavi vezu sa Beogradom.\nSigurni smo da novoizabrani predsednik KSS-a ima veliko iskustvo sa događajima u našoj i regionalnoj košarci od 2000. godine do danas. Podsećamo ga da je prilikom 'izbora' najavio da mu je prvi i osnovni cilj 'normalizacija odnosa između najvećih klubova u Srbiji'. Eto mu prilike da to i pokaže već naredne nedelje u Nišu, gde će biti na velikom ispitu!\nKK Crvena zvezda mts kao klub za koji navijaju milioni ljudi u ovoj zemlji, ga ovom prilikom upozorava da će u slučaju bilo kakve 'reprize' ovog 'nedeljnog performansa' i bilo kakvih nemilih scena, vređanja, bacanja predmeta u teren i sličnih 'slučajnih izliva navijačkih strasti' dovesti u pitanje odigravanje svake utakmice u dvorani 'Čair' jer ne želi u svojoj zemlji da razmišlja о bezbednosti svojih članova igrača, trenera...!\nKo utiče na 'sudački odjel' i da li zapravo njim rukovodi direktor lige, koji to ne bi smeo da radi? Takođe, i ko je to 'oborio' pravilnik o kaznama, u kome svi klubovi moraju da plaćaju svoje kazne u roku od 21 dan, ali je nekome dozvoljeno da to uradi posle 3 meseca i to pred nedeljnu utakmicu, samo zato da ne bi došlo do skandala jer po propozicijama, nedeljna utakmica nije ni trebalo da se igra?\nKK Crvena zvezda mts takođe pažljivo prati i rezultate u regionalnoj ABA ligi (čiji je predstavnik i to na izvanredan način u Evroligi) a koji su sve 'interesantniji'? Objašnjenja zašto su 'interesantni' ostavljamo direktoru i sportskom direktoru da pojasne javnosti.\nZato svi pomenuti u ovom saopštenju, isto treba da posmatraju kao svojevrsno upozorenje da jedan veliki klub kakav je Crvena zvezda mts neće više nemo posmatrati bilo kakve vrste neregularnosti, razne spletke, i posebno stvorenu atmosferu licemerja u kojoj nas neki sa tri i više državnih sponzora nazivaju 'državnim projektom'.\nNa potezu su čelnici ABA lige. Za sve što može da se dogodi u narednom periodu posledice neće snositi KK Crvena zvezda mts" stoji u saopštenju crveno-belih.\nPartizan je jučerašnji derbi dobio rezultatom 86:81 i tako napravio krupan korak ka osvajanju drugog mesta u ligašnom delu ABA lige.


Србија да се укључи у расправу о градњи нуклеарке у Мађарској | Zeleni Srbije\nMađarska vlada objavila je međunarodno poglavlje procene uticaja projekta izgradnje dva nova bloka nuklearne elektrane Paks 2. U procesu autorizacije ove procene uticaja, Mađarska je pozvala trideset država da se uključe u javnu raspravu. Tim povodom je narodni poslanik i predsednik Zelenih Srbije Ivan Karić danas uputio poslanička pitanja predsedniku Vlade RS Aleksandru Vučiću i ministarski poljoprivrede i zaštite životne sredine Snežani Bogosavljević Bošković. Pitanja su sledeća:\n- Da li je Vlada Republike Srbije učestvovala u izradi „Studije uticaja na životnu sredinu – Međunarodno poglavlje“ za projekat izgradnje nukelarne elektrane „Paks 2“ u Mađarskoj?\n- Kakvu poziciju će zauzeti Vlada Srbije u odnosu na nameru mađarske Vlade da izgradi nuklearnu elektranu „Paks 2“?\n- Koje ekološke posledice i bezbednosne rizike po stanovništvo, životnu sredinu države Srbije i ekosistem Dunava će izazvati izgradnja nuklearne elektrane „Paks 2“u Mađarskoj ?\n- Da li će se, kada i kako našoj javnosti predstaviti Studija o proceni prekograničnog uticaja nukelarne elektrane „Paks 2“ u Mađarskoj na zdravlje građana i životnu sredinu u Srbiji i na koji način ćemo se o njoj izjašnjavati?\n- Ko će pokrivati dodatne rizike za posledice eventualnih šteta po zdravlje i životnu sredinu koje mogu nastati u slučaju akcidenata?\nPrema ugovoru koji je Mađarska potpisala sa Rusijom dva reaktora u novom pogonu će biti u funkciji do 2025. godine , koštaće 12,5 milijardi evra (od čega je 10 milijardi kredit od Rusije). Projekat je žestoko osporavan od strane stručnjaka, političkih aktera i javnosti – i na mađarskom i na evropskom nivou. Neki od njih su zabrinuti zbog nedostatka javne rasprave i transparentnosti, procene uticaja na životnu sredinu, energetiku i ekonomiju, nedostatka alternativnih scenarija i dalje centralizacije energetskog sistema, onemogućavanja razvoja obnovljivih izvora energije.\nOznake: Evropska Zelena Partija, zelene ideje, nuklearna energija, nuklearne elektrane


Volvo automobili na novoj adresi - PLUMRACE\nSubaru na Salonu u Los Anđelesu 2013 predstavlja dve...\n21. 11. 2013. Comments (0) Views: 674 Industrija, Volvo\nSusretom s medijskim poslenicima, Grand Motors, uvoznik i serviser Volvo automobila, ozvaničio je početak rada novog izložbeno-prodajnog salona, koji se od sredine novembra nalazi na Novom Beogradu, u ulici Milutina Milankovića 11b. Sada se, kao i u većini država u svetu, Volvo automobili i u Srbiji mogu razgledati, kupiti (a neki modeli i probati) u modernom, posebno uređenom prodajno-izložbenom salonu. U atraktivnom prostoru, površine 240 m², Volvo izlaže četiri vozila, koja po performansama, opremi i ceni mogu biti najzanimljivija kupcima u Srbiji.\nPodsećamo, u proteklih šest godina salon je bio pod krovom Grand Motorsovog poslovnog centra u istoj ulici, ali na broju 21 – Volvo automobili su ga „delili“ sa još dva brenda koje uvozi, prodaje i servisira Grand Motors.\n– Ovo je još jedan dokaz da Grand Motors već šest godina s posebnom posvećenošću neguje i unapređuje nastup Volvo automobila na tržištu Srbije“, rekao je direktor prodaje Volvo automobila u Grand Motorsu, Milan Arsić. „Nadamo se da će svi koji uđu u ovaj prostor istinski uživati u novoj atmosferi i, naravno, u izloženim automobilima. Namera nam je bila da se potencijalni kupci u ovom salonu osećaju ako ne potpuno isto, onda barem vrlo slično kao u većini takvih objekata u evropskim i svetskim metropolama.“\n– Takođe se nadamo da će novi salon pomoći u ostvarenju naših prodajnih ambicija, da marka Volvo bude još zastupljenija na srpskom tržištu“, dodao je gospiodin Arsić. „Takve planove temeljimo na odličnim automobilima s čuvenim švedskim kvalitetom, atraktivnim dizajnom, izvanrednim komforom i performansama i na onome po čemu je Volvo jedinstven u svetu – po vrhunskoj bezbednosti. To su vrednosti zbog kojih nam od 2007. godine poverenje ukazalo bezmalo hiljadu kupaca u Srbiji. Nastojimo da ih učinimo odista srećnim i zadovoljnim vlasnicima – sve boljim servisnim uslugama, bogatom ponudom dodatne opreme, ali i nekim pogodnostima kojima ćemo u skoroj budućnosti nagrađivati njihovu lojalnost.“\nVažna je i informacija za sve vlasnike Volvo automobila u Srbiji, bez obzira da li su kupljeni u Grand Motorsu ili ne: sve usluge redovnog održavanja ili popravke, kao i prodaja originalnih Volvo rezervnih delova, ostali su na dosadašnjoj adresi, u Milutina Milankovića 21.\nSve poklonike ove marke će svakako obradovati i eksluzivna najava, koju je pred novinarima izgovorio regionalni direktor Volvo automobila za zapadni Balkan, gospodin Lovre Živković: „U narednih godinu dana Volvo automobili će u Srbiji poslovati u novom prostoru, u kojem će biti objedinjene sve prodajne i servisne usluge. Trebalo bi da bude uređen po najnovijim Volvoovim svetskim standardima i biće prvi takve vrste u ovom delu Evrope.“\n» Industrija, Volvo » Volvo automobili na novoj adresi


Trifunović umesto Radovića u odborničkoj klupi | Kolubarske\n"Stolicu u Skupštini grada preuzeće sveže snage, lice viđeno na mnogim skupovima i protestima, lice od ranije poznato policiji, master inženjer Željko Trifunović", saopštio je na konferenciji za novinare GG "Lokalni front Va – slobodni ljudi", Ljubomir Radović najavljujući tako da od danas on neće biti odbonrik u valjevskom parlamentu.\nRadović je rekao da je, za razliku od izabranih i postavljenih u Skupštini grada i Gradskoj upravi koji tiho napuštaju svoje funkcije izbegavajući da podnesu bar kratak izveštaj, bio jedini odbornik koji je početkom godine podneo izveštaj o svom radu građanima koji su Lokalni front Va podržali u junu 2020. godine. Dodao je da trenutno priprema izveštaj o drugom delu svog drugog mandata u Skupštini, delu koji je bio mnogo zahtevniji, ali i mnogo naporniji.\n- Naporniji zato što su slatka obećanja o javnosti rada novog gradonačelnika i njegove kamarile brzo isparila u sukobu sa interesima manje-više skrivenih "savetnika" koji iz duboke senke istinski upravljaju našim gradom. Ne preterujem kada tvrdim da je Skupština grada, najviše telo lokalne samouprave, pretvorena u protočni bojler za odluke usvojene daleko od očiju javnosti – rekao je Radović.\nOn je naveo da je u jednom dopisu krajem aprila predsednici Skupštine grada postavio pet odborničkih pitanja: koliko još meseci građani treba da čekaju odgovor o projektu za eksploataciju litijuma na području Divaca, koliko još godina treba da čekamo predstavnika koji štiti kapital građana od 825 miliona dinara u Krušiku, koliko decenija će lokalni putevi oko Valjeva čekati da budu popravljani od naknade za vanredni prevoz kamionima koji te iste puteve uništavaju? Zatim, koji su stvarni razlozi za godinu i po dana bežanja Skupštine i svih organa Grada od primene Lokalnog antikorupcijskog plana i, najzad, da li će u Valjevu ikada biti obrazovan Savet za praćenje primene Etičkog kodeksa ponašanja funkcionera lokalne samouprave?\nRadović je kazao da su sva ova pitanja ostala bez odgovora i dodao da je Poslovnik Skupštine, ne po prvi put, time drsko i grubo prekršen.\n- Gorko-smešno je, na primer, nevešto skrivanje saznanja o budućoj eksploataciji litijuma u Divcima. Moje pitanje postavljeno 16. marta je glasilo: da li su organi Grada upoznati sa projektom firme „Euro Litijum Balkan“ sa sedištem u Divcima i mogućim posledicama po već zagađenu i već degradiranu životnu sredinu Valjeva? Gradska uprava je moje pitanje 14. maja, puna dva meseca kasnije, prosledila nenadležnom Ministarstvu građevinarstva koje je tako i odgovorilo 2. juna, dodajući pritom i neke veoma zanimljive podatke o izmenama Prostornog plana područja posebne namene za potrebe preduzeća „Rio Sava Exploration“ koje će eksploatisati mineral jadarit na području Loznice i Krupnja. Ne znam da li se potom grad obratio nadležnom Ministarstvu rudarstva i energetike, ali biće to jedno od pitanja kojima će se u narednom periodu baviti Željko Trifunović - naveo je Ljubomir Radović.\nSmatra da je dnevni red današnje sednice Skupštine grada začinjen jednom neverovatnom tačkom kojom se, mnogi bi rekli, ne baš daleka istorija ponavlja, a to je da predsednik Srbije Aleksandar Vučić postane počasni građanin Valjeva.\n- Željko Trifunović je jedan od aktivista Lokalnog fronta Va koji je na svojoj koži osetio nasilje od strane ove nedemokratske, autokratske vlasti, čiji je glavnokomandujući upravo predsednik SNS-a. O tom nasilju svedoči i ovaj megafon koji stoji ispred mene, a koji je uništen prilikom hapšenja o kojem ste i sami imali priliku da izveštavate – rekao je Radović.\nPolomljen megafon (Foto: Đorđe Đoković)\nGovoreći o svom budućem radu, nakon napuštanja odborničke klupe, kazao je da će jedan deo njegovih aktivnosti biti usmeren i na pripremu Lokalnog fronta za izbore koji se najavljuju za proleće iduće godine.\n- Poznato je da ćemo na izborima za Skupštinu Srbije ići u akciju sa Nebojšom Zelenovićem, pa će bitan deo mog posla, mogu slobodno da najavim, biti i to da našim sugrađanima predstavim Zeleni dogovor, programski dokument u čijoj izradi smo učestvovali sa brojnim lokalnim i ekološkim organizacijama u Srbiji – rekao je Radović.\nŽeljko Trifunović, od danas odbornik u Skupštini grada, je rekao da njegovi prvi koraci, sasvim prirodno, moraju biti traženje odgovora na pitanja koja ne postavljaju samo Ljuba Radović i Lokalni front nego i svi građani kojima je iskreno stalo do odgovora o nabrojanim temama.\n- Pored insistiranja da se posle godina iščekivanja daju odgovori na neka pitanja, biću prinuđen da u praksu Skupštine uvedem i instituciju traženja autentičnog tumačenja pojedinih gradskih propisa. Prvi razlog za to dao nam je gradonačelnik, u odgovoru na pitanje Ljube Radovića postavljeno 30. oktobra prošle godine, o vraćanju sredstava koje su neki gradski funkcioneri nezakonito prisvojili tokom 2018. godine. U poslednjoj rečenici Gojković kaže da će o preduzimanju mera za nezakonito povećanje plata odlučiti nadležni organi. Nadam se da će u nekom razumnom roku i do Gojkovića stići autentično tumačenje člana 6 Odluke o osnivanju budžetske inspekcije Grada Valjeva u kojem piše da je za izdavanje naloga budžetskoj inspekciji nadležan upravo gradonačelnik – naglasio je Trifunović.\nOn je podsetio da se izbegavanje nadležnosti ponovilo i na poslednjoj sednici Skupštine grada kada je Ljubomir Radović dostavio pismeni predlog da se na dnevni red sednice postavi zaključak o sprovođenju javne rasprave o Nacrtu prostornog plana Republike za period do 2035. godine i Izveštaju o strateškoj proceni uticaja ovog Plana na životnu sredinu. U obrazloženju se pozvao na član 37 Statuta grada i član 146 Poslovnika koji predviđaju obavezu davanja mišljenja Skupštine na prostorne planove Republike i obavezu da da se javna rasprava obavezno sprovodi u postupku pripreme prostornih i urbanističkih planova.\n- Pismeni odgovor predsednice Skupštine i stenogram sa ove sednice otkrivaju nam ne jedan, već nekoliko prekršaja Poslovnika, Statuta grada, ali i Zakona o lokalnoj samoupravi. Otkrivaju još nešto: nameru gradskih funkcionera da od građana prikriju po vlast neugodne detalje o stanju životne sredine u našem gradu i namere da se rudna bogatstva Srbije na brzinu i na potpuno netransparentan način prepuste multinacionalnim kompanijama odavno poznatim po praksi visoke korupcije. Izgovor da javna rasprava o Prostornom planu nije u nadležnosti Skupštine smešan je za svakog ko ume da pročita i shvati smisao odredbi na koje se odbornik Radović pozvao. Ako i to nekome nije dovoljno, neka pogleda šta o nadležnostima lokalne samouprave piše u tački 17 člana 32 Zakona o lokalnoj samoupravi – preporučio je Trifunović.\nDodao je da je Poslovnik ponovo prekršen na samoj sednici s obzirom na to da je Radović i usmeno, dok se još uvek utvrđivao dnevni red, ponovio svoj predlog zaključka o javnoj raspravi, predsednica je iz potpuno nerazumljivih razloga, dala reč Jasni Mićić, glavnom urbanisti grada.\n- Gospođa Mićić je utrošila nekih desetak minuta govoreći o primedbama koje je Gradska uprava podnela na nacrt prostornog plana, nijednom ne pomenuvši zahtev odbornika da se o ovom strateškom dokumentu povede javna rasprava. Prirodno, Ljuba Radović je na ovo reagovao objašnjenjem da se njegov predlog nije odnosio na sadržaj Prostornog plana, već na „konkretno kršenje Statuta i Poslovnika“, kako stoji i u stenogramu sa ove sednice. Kako je, dakle, odbornik ostao pri tvrdnji da je povreda Poslovnika učinjena, predsednica Skupštine bila je dužna da, u smislu stava 3 člana 103 Poslovnika, predloži da se o tome Skupština bez pretresa izjasni. Umesto toga, reč je dobio odbornik Pavlović, a za njim i Sekretar Skupštine grada sa novim objašnjenjem o celom slučaju. Posle toga, ne dopustivši da se Skupština izjasni o kršenju Poslovnika, predsednica je nastavila sa utvrđivanjem dnevnog reda – naveo je Željko Trifunović.\nOdgovarajući na pitanje novinara zbog čega odbornički mandat ustupa Željku Trifunoviću, Ljubomir Radović je ponovio da je Lokalni front Valjevo na lokalnim izborima ponudio listu od 20 izuzetno kvalitetnih kandidata, koji svi do jednog na adekvatan način mogu zastupati interese građana Valjeva u najvišem zakonodavnom telu.\n- Naša je želja da predstavimo što veći broj ljudi. Ja sam pet godina bio odbonrik u Skupštini grada, pokazao sam i dokazao na koji način sam se borio za interes građana Valjeva. Osim toga, mi želimo da sa sledećim kandidatom za odbonrika na našoj izbornoj listi Željkom Trifunovićem, koji je uhapšen u Divcima prilikom dolaska Vučića, iskažemo protest protiv aktuelne vlasti i Aleksandra Vučića i da skrenemo pažnju na to izuzetno loše po građane Valjeva činjenje aktuelne vlasti – naveo je Ljubomir Radović.\nZbog radova na bazenu u SRC Petnica Pre 3 sati 25 minuta\nSaopštenje Pre 1 sati 25 minuta\nPodaci Zavoda za javno zdravlje Pre 18 sati 22 minuta


Korišćenje kvalitetnih mašina kao sinonim uspešnog izvođenja građevinskih radova - Gala Magazin\nGrađevinarstvo kao privredna grana svakodnevno napreduje zajedno sa tehnološkim i tehničkim razvitkom, što otvara bezbroj novih mogućnosti ka što jednostavnijim, ali kvalitetnijim izvođenjem građevinskih radova. Bilo da se oni odnose na stambene ili poslovne jedinice, potrebna je velika priprema i analiza terena, koja uključuje merenje nagiba, sastav zemljišta, mogućnost vodoplavnih područja, ali i izradu planova, kao i korišćenje kvalitetnih alata i mašina prilikom rada.\nKvalitetne mašine u današnje vreme olakšavaju posao gradnje i pružaju velike prednosti, nego kada bi pojedine radove trebalo odraditi ručno ili zastarelim metodama. Građevinskim mašinama možete vrlo lako i uspešno obavljati poslove na mestima koja su teško dostupna. U daljem tekstu, navešćemo najčešće korišćene mašine u građevinarstvu, koje olakšavaju posao gradnje.\nTelehendleri i viljuškari – nezamenjive građevinske mašine bez kojih se ne može\nTelehendleri i viljuškari predstavljaju građevinske mašine koje olakšavaju pristup svim visinskim radovima. Korišćenjem navedenih mašina olakšavaju se sve vrsta poslova, koje podrazumevaju podizanje tereta velikih težina. Na taj način, pokriva se širok spektar radova na gradilištu, a uz pomoć specijalnih dodataka koje se mogu postaviti na mašine, telehendleri i viljuškari dobijaju na vrednosti i postaju sve traženiji u građevinarstvu.\nProdaja i iznajmljivanje telehendlera po povoljnoj ceni je itekako moguće i to u specijalizovanim prodajnim objektima, posebno namenjenim opremanju građevinskih firmi. Ovakvi objekti, osim prodaje, nude i usluge iznajmljivanja potpuno novih mašina, uz redovno servisiranje i proveru.\nU ponudi postoje klasični i rotacioni teleskopski viljuškari i telehendleri. Klasični viljuškari su našli primenu pri podizanju i premeštanju tereta sa jedne na drugu tačku, bez bojazni od oštećenja materijala. Rotacioni teleskopski telehendleri daju mogućnost rotacije punog kruga, različitih nosivosti tereta, kao i različite visine. Posebni dodaci koji se mogu postaviti na teleskop telehendlera u vidu kuka, korpi ili viljuški, omogućuju širok spektar primene u građevinarstvu.\nSamohodne korpe – odlično rešenje za teško dostupne prostore\nKorišćenje samohodnih korpi predstavlja idealno i lako rešenje za sve prepreke na koje se nailazi prilikom gradnje unutar objekta, kao i sa njegovih spoljašnjih strana. Veoma su praktične i koriste se za teško dostupna mesta, prilikom radova na konstrukcijama, instalacionih ili molerskih radova. Korpe za rad su dovoljno prostrane i sigurne, velikih nosivosti, pa se bez problema uz radnika koji obavlja posao, u korpu može „smestiti“ i određeni alat. Na taj način skraćuje se vreme trajanja određenih poslova i poboljšava kvalitet radova. Postoje više vrsta samohodnih korpi – teleskopske, zglobne, u obliku jarbola ili gusenice, koje uspešno rešavaju sve vrste građevinskih problema.\nMakazaste platforme – za bezbedni visinski rad\nJoš jedna od korisnih građevinskih mašina su i makazaste platforme. One su našle primenu pri izvođenju visinskih radova u stambenim, poslovnim objektima ili halama. Koriste se prilikom održavanja fasadnog dela objekata, postavljanjem određenih reklama, građevinskih radova, postavljanja konstrukcija ili čišćenja pojedninih delova zgrada. Njihova primena je popularna i u enterijeru, kao i u eksterijeru. Bitna odlika korišćenja makazastih platformi je njihova stabilnost i bezbednost radnika, koji obavljaju različite vrste poslova na njima.\nU ponudi su makazaste platforme različitih dimenzija, nosivosti i visine, koje efikasno i korisno rešavaju sve građevinske radove. Koji ćete tip platformi izabrati, zavisi od vrste poslova, njegove težine i visine obavljanja radova.


Nike ženske plitke patike CD5432-100 cena, cene Srbija, prodaja Beograd Novi Sad Niš\nNike ženske plitke patike CD5432-100 cene\nEPonuda nije internet prodavnica već Vam omogućava da brzo i lako nađete Nike ženske plitke patike CD5432-100 po najjeftinijoj ceni. Naš cilj je da kupci budu što bolje informisani o ponudi Nike ženske plitke patike CD5432-100 na tržištu Srbije. Vrlo lako nalazite željeni proizvod za kategoriju Ženske patike cene, ne morate da lutate od sajta do sajta za Nike Ženske patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nike ženske plitke patike CD5432-100 sa PRODAVCEM. EPonuda ne može da garantuje potpunu tačnost specifikacije i slika za Nike ženske plitke patike CD5432-100. Pre kupovine, podatke za Nike ženske plitke patike CD5432-100 proverite na sajtu PROIZVOĐAČA.


Slovenačka vlada je u sredu najavila dodatne restriktivne mere za suzbijanje širenja koronavirusa, uključujući učenje na daljinu od petog razreda osnovne škole od ponedeljka, kao i zabranu kretanja između pojedinih regiona, ograničena okupljanja i obavezne maske na otvorenom u regionima sa crvene liste od petka.\nSlovenački premijer Janez Janša rekao je da je s obzirom na najnoviju epidemiološku situaciju vlada morala da preduzme dodatne mere, a jedna od njih je aktiviranje rezervi u zdravstvenom sistemu.\nDruga mera biće ograničavanje direktnog rada u školama, što znači da će deca od petog razreda osnovne škole nastaviti školu na daljinu od ponedeljka, bar do jesenjeg raspusta, kada će se vršiti procena.\nJednonedeljni jesenji praznici počinju u poslednjoj nedelji oktobra.\nIsto će se odnositi i na srednje škole, a od koledža i univerziteta takođe se traži da što više rade na daljinu.\nŠto se tiče regionalnih mera, sedam od 12 slovenačkih statističkih regija već je premašilo prag od 140 slučajeva na 100.000 stanovnika u periodu od 14 dana.\nU ovih sedam regiona sa crvene liste, kretanje između njih će biti zabranjeno, a skupovi ograničeni na 10 osoba. Maske će biti obavezne na otvorenom, a određene uslužne i sportske aktivnosti će biti otkazane.\nTi regioni su Centralna Slovenija, Gorenjska, Koroška, Zasavje, Posavje, Savinjska i Jugoistočna Slovenija.\nŠto se tiče međuregionalnih putovanja za regione sa crvene liste, izuzeci bi bili navedeni u relevantnoj uredbi, uključujući rad i osnovne usluge.\nVlada takođe želi da produži važnost turističkih bonova i nakon njihovog trenutnog isteka krajem 2020. godine, a to će biti dodato petom paketu podsticaja, o kojem će se u parlamentu raspravljati u četvrtak.\n„Oni koji nisu potrošili svoje bonove ne bi trebalo da se plaše da to neće moći da učine u narednih godinu dana“, dodao je Janša.\nJanša je rekao da je vlada procenila najnoviju epidemiološku situaciju i njen mogući razvoj te zaključila da je Slovenija “između narandžaste i crvene faze” kako se broj infekcija povećavao.\nUredba koja detaljno opisuje mere koje će stupiti na snagu u petak ili ponedeljak treba da bude objavljena, a relevantni ministri će takođe pružiti objašnjenja mera novinarima.\nU utorak je u Sloveniji potvrđeno ukupno 707 novih slučajeva Sars-CoV-2, gotovo udvostruke cifre u odnosu na ponedeljak i novi rekord koji dolazi na 4.902 testa, što je takođe novi maksimum. Stopa pozitivnosti dostigla je rekord od 14,4%.\nJanša je pozvao građane koji nisu preuzeli nacionalnu aplikaciju za traženje kontakata da to učine, rekavši da bi dosledna upotreba aplikacije mogla pomoći u izbegavanju određenih restriktivnih mera.\nPremijer je rekao da vlada ima pripremljen plan u slučaju da se situacija dodatno pogorša, uključujući i formalno proglašenje epidemije.


Emocionalni detox - LiderLab\nApr 5, 2020 @ 11:30 am - 4:00 pm\nTema: Osvještavanje prepreka, blokada i potisnutih emocija, kao i proljećno čišćenje života\nNa treningu „Emocionalni Detox“, kroz niz praktičnih i procesnih vježbi, naučićete kako da promijenite svoje emocije koje vezujete za neke događaje iz prošlosti, da „pojačate“ one pozitivne, a umanjite negativne, tako da sebi olakšate svakodnevni život. Savladaćete i naprednu NLP tehniku zasnovanu na submodalitetima, koja nam omogućava da pronađemo motivaciju za obavljanje zahtjevnih zadataka, kao i „swish“ obrazac, koji nam pomaže u usvajanju novih navika i oslobađanju od starih, nekorisnih.\nU svrhu proljećnog čišćenja života, moramo prvo utvrditi gdje gubimo najviše energije, šta nas iscrpljuje – koje situacije, odlaganje poslova, zadaci, odnosi, osobe… Nakon ovog koraka, možemo raditi na jasnosti, tj. na pitanju – Kako bismo željeli da naš svakodnevni život izgleda? Potom, kreiramo tromjesečni plan akcija, koje su vezane za izbacivanje (ili bar smanjenje) suvišnih stvari/aktivnosti iz naših života i implementiranje onih koje nas pune energijom. Ovaj modul je zasnovan na jednom od NLP aksioma – „Um, tijelo i emocije su jedno”.\n„Samopouzdanje i navike“\n„Proljećno čišćenje života“\nMasterClass „Postavljanje ciljeva“


KORISNICI MTS OPET IMAJU INTERNET - Informer\n19:57 >> 00:33 Društvo 1\nUsled tehničkih problema, usluga mobilnog interneta u MTS mreži privremeno nije radila.\nOtklanjanje kvara je u toku i nadamo se da će usluga mobilnog interneta uskoro biti u funkciji. Izvinjavamo se, a istovremeno i zahvaljujemo svim našim korisnicima na razumevanju, navela je kompanija u saopštenju.\nkvar Internet mts mobilni internet\nSve više kapaciteta su potrebna ogromne veličine "Big Data" da se transferira skroz mrežu. Potrebno je ogroman novac za razvoj. Na primer SRAN Tehnologija. Umesto da se prodala mreža velikoj kompaniji kao što je Vodafone i da se investira u budučnost, Srbija ostala bez mreže.


Ugljanin: BNV ne pripada ni jednoj političkoj opciji, radićemo kao jedan tim – Radio Televizija Novi Pazar\nNovember 5, 2018 November 5, 2018 Armin Saljic 665 Views\n” Želimo da napravimo lijepu atmosferu, da formiramo Vijeće i da poručimo Vučiću da nikad neće moći da dobije BNV i da nikad neće moći da pobjedi u Pazaru”, rekao je Sulejman Ugljanin okupljenim građanima ispred Bošnjačkog nacionalnog vijeća nakon proglašenja rezultata.\n” Danas su Bošnjaci u Sandžaku i širom zemlje izabrali Bošnjačko nacionalno vijeće. Ovo je novi saziv Vijeća u kome najveću podršku ima lista “Samoopredjeljenje“, rekao je njen nosilac, Sulejman Ugljanin, istakavši da Vijeće ne pripada ni jednoj političkoj opciji i da će vijećnici raditi kao jedan tim.\n” Bošnjačko nacionalno vijeće ne pripada ni jednoj političkoj grupaciji, to je bošnjačko zvanično javno dobro koje se trudi da unaprijedi i globalne nacionalne interese, identitet, te ustavom i zakonima zagarantovana prava“, rekao je Ugljanin i ukazao na važnost ovih izbora.\n” Moram da kažem da su ovo najznačajniji izbori za Bošnjake od raspada bivše SFRJ zato što Bošnjaci u ovoj državi imaju mnogo neriješenih pitanja i veliki broj problema. Bošnjaci su izabrali svoje Vijeće koje ima zakonska ovlašćenja da sa predstavnicima Međunarodne zajednice rješava nagomilane probleme i neriješena pitanja “ rekao je nosilac pobjedničke liste na izborima za BNV.\n„Mi ćemo zajedno sa listom “Vakat je” zajednički da zastupamo interese Bošnjaka. Ostallim učesnicima ostaje da uđu u sastav bošnjačke narodne skupštine i da zajednički rješavamo probleme.\n← U Sandžaku vodi Ugljaninova lista\nUhapšen zbog bacanja molotovljevih koktela ispod automobila →


Vrućina i alkohol odnose živote na putevima u RS | Banjaluka.net\nAlkohol, svjesno nepoštovanje saobraćajnih propisa, kao i velike brzine najčešći su uzrok saobraćajnih nesreća u ljetnim mjesecima, koje odnose ljudske živote na putevima širom Srpske.\nNaime, kako kažu stručnjaci, broj smrtnih slučajeva posebno je izražen u ljetnom periodu kada visoke temperature u spoju s velikim gužvama u saobraćaju izazivaju nervozu kod vozača, koji tada pristupe radnjama koje često i nisu toliko promišljene, Nezavisne.\nMilija Radović, zamjenik direktora Agencije za bezbjednost saobraćaja RS, kazao je za “Nezavisne novine” da je ove godine u julu uduplan broj lica koja su poginula u saobraćajnim nesrećama u odnosu na isti period prošle godine.\n“Ali, i u prethodnim godinama juli i avgust su mjeseci sa najvećim brojem poginulih, tako da oko 35 do 40 osoba pogine u ta dva mjeseca”, kazao je Radović.\n“Najveći broj poginulih bude u dane vikenda, kada mladi ljudi najviše izlaze i sigurno je da popiju koju čašu više”, kazao je Radović.\n“Tako velika izloženost stvara i veći rizik od saobraćajnih nesreća”, pojašnjava Radović.\n“Sigurno je da to dovodi do većeg broja saobraćajki sa poginulima”, pojašnjava Radović i ističe da ljudi pod uticajem alkohola manje poštuju propise.\nPosljednji slučaj je zabilježen u utorak… Dragutin Dujanić (85) iz Broda poginuo je kada je vozeći jugo 45 sletio s puta i udario u drvo, nakon čega se vozilo zapalilo i izgorjelo.\nIz MUP-a RS su kazali da uprkos brojnim aktivnostima policijskih službenika, koje su realizovane u proteklom periodu u cilju unapređenja bezbjednosti saobraćaja, u julu je na putevima Republike Srpske u saobraćajnim nesrećama život izgubilo 14 građana – sedam više nego u istom periodu prošle godine.\n“Najčešći uzrok saobraćajnih nezgoda u kojima smo imali smrtnu posljedicu je upravo alkohol, a zatim i neodgovorno ponašanje u saobraćaju”, dodaju iz MUP-a RS. Da je vožnja pod uticajem alkohola prisutna u saobraćaju govore i podaci Ministarstva, gdje je samo u julu zbog alkohola iz saobraćaja isključeno oko 3.500 vozača.\nPripadnici MUP-a RS nastaviće da u okviru kampanje “Vozi oprezno – putuj bezbjedno” realizuju niz akcija i kontrola s ciljem smanjenja broja smrtno stradalih u saobraćajnim nezgodama, ali svakako da i od samih građana, učesnika u saobraćaju, očekuju da pokažu dozu odgovornosti i da brzinu kretanja vozila prilagode uslovima i stanju na putevima te da ne upravljaju vozilom pod dejstvom alkohola.


Zvezda otputovala u Minhen da prekine seriju poraza! - Sportske.net\nZvezda otputovala u Minhen da prekine seriju poraza!\nPosle tri vezana poraza u elitnom evropskom takmičenju, košarkaši Crvene zvezde Telekom će novu priliku da poprave utisak imati u Minhenu protiv domaćeg Bajerna.\nSavan 'naoštren' za ZvezduPogađajte ko sudi Zvezdi u Minhenu?Pešić "Delija" - Zvezda iznad svih!EL - Biće mesta za šampiona ABA lige?Zvezda - Spremni otkazi za reprezentativce!\nNaravno, biće to još jedno veliko iskušenje za ekipu Dejana Radonjića, ali u Zvezdi su svi motivisani da se pokažu u najlepšem svetlu i da konačnu upišu i drugi trijumf ove sezone u Evroligi, posle pobede u prvom kolu nad Strazburom.\nPlejmejker Stefan Jović naglašava da Zvezda i dalje ima realne šanse za plasman u Top 16 fazu takmičenja, a trijumf u Skoplju i povratak na prvo mesto ABA lige daju dodatno na samopouzdanju ekipi šampiona Srbije.\n''Reagovali smo posle Fenerbahčea, vratili smo se na prvo mesto u ABA ligi što je za nas jako bitno, a što se tiče Evrolige, moramo da verujemo jer i dalje postoji šansa za TOP16 fazu. Naravno da znamo da je izuzetno teško iz ove perspektive, ali na nama je da sutra pružimo maksimum i da pokušamo da osvojimo bodove.\nMislim da je Bajern najkonstantnija ekipa u našoj grupi, bez obzira na njihov skor, u Madridu su izgubili u finišu, dobro su namučili Fener tamo, dobili su Himki i po meni nezasluženo su na ovoj poziciji na kojoj se trenutno nalaze'', istakao je Jović.\nTrener Dejan Radonjić je vestan težine zadatka koji očekuje njegov tim u Minhenu, ali se nada da će njegovi igrači na pravi način odgovoriti ovom izazovu.\n''Posle jako bitne pobede u Skoplju, raspoloženje je dobro. Idemo u Minhen da igramo protiv Bajerna koji je puno pokazao u dosadašnjem delu Evrolige. Savladali su dosta ubedljivo Himki i Strazbur, imali dva sjajna meča protiv Fenerbahčea u Istanbulu i protiv Reala u Madridu.\nPokazali su da imaju odličan tim, veliko iskustvo, tu je i Svetislav Pešić kao garancija rezultata i dobrih stvari koje se dešavaju u klubu. Na osnovu svega toga, jasno je da nas čeka težak meč i izuzetno kvalitetan protivnik, koji je itekako konkurentan svim timovima u našoj grupi. Idemo u Minhen da odigramo meč za koji smatramo da će biti još jedan novi izazov za nas'', izjavio je Radonjić.\nUtakmica u ''Audi Domu'' u Minhenu, između Bajerna i Crvene zvezde igra se u četvrtak od 20 časova i 45 minuta.\n'Pre svega moramo da pružimo znatno bolje partije, nego što smo pružali u zadnja 3 kola u Evroligi. Reagovali smo posle Fenerbahčea, vratili smo se na prvo mesto u ABA ligi što je za nas jako bitno, a što se tiče Evrolige, moramo da verujemo jer i dalje postoji šansa za TOP16 fazu. Naravno da znamo da je izuzetno teško iz ove perspektive, ali na nama je da sutra pružimo maksimum i da pokušamo da osvojimo bodove. Mislim da je Bajern najkonstantnija ekipa u našoj grupi, bez obzira na njihov skor, u Madridu su izgubili u finišu, dobro su namučili Fener tamo, dobili su Himki i po meni nezasluženo su na ovoj poziciji na kojoj se trenutno nalaze.' - See more at: http://kkcrvenazvezda.rs/crveno-beli-otputovali-u-minhen-11-11-2015.html#sthash.5b0Q6NWc.dp


Dodik je objasnio da želi da upozna domaćine sa viđenjem situacije u BiH, te ocenio da je veoma važno sastati se da bi se razumeli.\n– Situacija u BiH je na neki način slična onome šta Mađarska radi u okviru same EU. Dakle poštivanje zajednice i drugoga, ali isto tako traženje da se uvaže domaćin, identitet naroda i država i da niko izvan zajednice te države, a mi ovde čitamo RS i srpskog naroda u BiH. Ne može niko da nam nameće bilo kakva rešenja – rekao je Dodik za RTRS.\nOn je ocenio da Orban nesumnjivo ima veliku podršku u Mađarskoj što se moglo videti na evropskim izborima, te da će biti zanimljivo čuti kakva je njegova procena kako će se razvijati odnosi u EU, jer je jedan od njenih vodećih lidera.\nDodik je dodao da je BiH zemlja koja treba da se približi EU, u kojoj, prema onome što je vidi, ima mnogo problema.


WikiLeaks: Snowden još nije prihvatio azil u Venecueli - Klix.ba\nWikiLeaks: Snowden još nije prihvatio azil u Venecueli\n9.7.2013. u 22:01\nBivši američki obavještajni službenik Edward Snowden još nije formalno prihvatio azil u Venecueli, saopćio je WikiLeaks u utorak, nakon što je ruski poslanik postavio poruku na Twitteru o Snowdenovom pristanku, ali ju je kasnije izbrisao.\nWikiLeaks, na svom Twitter nalogu tvrdi da će države uključene u donošenje odluke o konačnoj destinaciji za Snowdena, za koga se vjeruje da se još nalazi na moskvoskom aerodromu Šeremtjevo, "donijeti svoje odluke u odgovarajuće vrijeme", prenosi Reuters.\nAleksej Puškov, predsjednik komisije za međunarodne odnose u Donjem domu ruskog parlamenta, saopćio je na svom Twitter nalogu da je Snowden, "kako se i očekivalo, pristao na ponudu (venecuelanskog predsjednika Nicolasa) Madura za političkim azilom", prenosi Xinhua.\n"Očigledno je Snowden tu opciju smatrao najpouzdanijom", dodaje on.\nNjegov "tweet" kasnije je, međutim, izbrisan, a Puškov je saopćio u novoj poruci da je saznao o Snowdenovoj odluci na ruskoj državnoj TV stanici Vesti 24.\nVenecuela, Nikaragva i Bolivija tokom vikenda su ponudile Snowdenu politički azil.\nMaduro je potvrdio u ponedjeljak da je Venecuela primila pismo sa zahtijevom za azil.\nSnowdena (30), optužila je američka vlada po tri tačke nakon što je objavio strogo povjerljivi šifrirani projekt kodnog naziva PRISM, koji može presretati e-mailove i telefonske rszgovore ljudi širom svijeta.\nOn je doputovao na međunarodni aerodrom Šermetjevo u Moskvi 23. juna i od tada se nalazi u njegovoj tranzitnoj zoni nakon što mu je isteklo važenje američkog pasoša. On se prijavio za azil u 21 zemlji.\nAutobuska nesreća kod Kaknja među najtežim u Evropi u posljednje 23 godine\n09.07.2013. u 22:30\nZemljotres jačine 5,6 stepeni uzdrmao Indoneziju\n09.07.2013. u 21:49


Na ratištu u Siriji učestvovalo 26 državljana Srbije\nM. D.\t 2. decembra 2015. 18:00\nNa ratištu u Siriji učestvovalo je 26 građana Srbije, rečeno je danas u parlamentu tokom rasprave o Međunarodnoj konvencija protiv regrutovanja, korišćenja, finansiranja i obuke plaćenika i poručeno da ne postoji pretnja od terorističkih akata.\nPoslanici Skupštine Srbije razmatraju ratifikacije nekoliko međunarodnih ugovora, među kojima je i Međunarodna konvencija protiv regrutovanja, korišćenja, finansiranja i obuke plaćenika, a kojoj su, do sada, podršku najavile gotovo sve poslaničke grupe.\nPoslanica SNS Aleksandra Đurović je u toku rasprave saopštila da je 26 državljana Srbije učestvovalo na ratištu u Siriji, od kojih se sedam vratilo, a osam poginulo.\nPolicija, prema njenim rečima, nadzire lica koja su se vratila, pa se građani Srbije mogu osećati bezbedno.\nĐurović, koja je i predsednica skupštinskog Odbora za spoljne poslove, je poručila i da ne postoji pretnja od terorističkih akata.\nKonvencija zabranjuje regrutovanje, korišćenje, finansiranje i obuku plaćenika, kao i samo delovanje plaćenika, a države članice Konvencije se obavezuju da ne regrutuju, ne koriste, ne finansiraju i ne obučavaju plaćenike, kao i da međusobno sarađuju u sprečavanju krivičnih dela utvrđenih Konvencijom, što uključuje i obavezu hapšenja i ekstradicije plaćenika koji se nalaze na njihovoj teritoriji.\nMinistar energetike Aleksandar Antić, koji je u ime Vlade Srbije obrazlagao predložene ratifikacije, rekao je da će se Srbija potvrđivanjem tog međunarodnog dokumenta svrstati u grupu zemalja koja regrutovanje, korišćenje, finansiranje i obuku plaćenika sankcioniše kao krivično delo.\nPodsećajući da je parlament prošle godine usvojio dopune Krivičnog zakonika, koje su sankcionisale učestvovanje državljana Srbije u oružanim sukobima u drugim zemljama, Antić je rekao da je Srbija time de fakto prilagodila svoje zakonodavstvo ključnim elementima te konvencije.\n“Ova konvencija sama po sebi predstavlja logičan sled događaja i potvrđivanja nečega što je već deo našeg krivičnog zakonodavstva”, poručio je Antić.\nGovoreći o Međunarodnoj konvenciji protiv regrutovanja, korišćenja, finansiranja i obuke plaćenika, Đurović je rekla da će Srbija biti 34. država u svetu koja će da ratifikuje taj dokument, čime će se svrstati u grupu zemalja koje regrutovanje, korišćenje, finansiranje i obuku plaćenika smatraju krivičnim delom.\n“Ovo neće biti prvi put da Srbija pokazuje posvećenost borbi protiv terorizma”, istakla je Đurović.\nPodršku ratifikaciji te konvencije, ali i sporazuma Srbije sa Rumunijom o bavljenju plaćenim poslovima članova porodice članova diplomatskih ili konzularnih predstavništava, sa Gruzijom o ukidanju viza za nosioce diplomatskih i službenih pasoša i sa Finskom o sukcesiji i konsolidaciji bilateralnih ugovora najavile su i SPS, SDPS, JS, ali i DS.\nPoslanica DS Gordana Čomić rekla je da su tekstovi tih dokumenata jasni i nesporni, te da će ratifikacijom Međunarodne konvencije protiv regrutovanja, korišćenja, finansiranja i obuke plaćenika Srbija potpuno zaokružiti sve instrumente da bi zakone i konvencije primenjivali.


Brisel „slomio zube“ na Skoplju - Sputnjik Srbija\n19:05 13 Maj 2021\nUživo: Vesti: Za povlačenje Kfora potrebna nova rezolucija Saveta bezbednosti /video/\n19:33 22.03.2017 Preuzmite kraći link\nVisoki komesar EU za proširenje Johanes Han, koji je juče u Skoplje došao kako bi razrešio „makedonski čvor“, napravio je još veći problem, jer umesto politike dijaloga, što se očekivalo, on je javno podržao jednu stranu — opozicionog lidera Zorana Zaeva i albanske stranke u nameri da formiraju vladu.\nAlbanci će presuditi u krizi u Makedoniji\nHan je odluku makedonskog predsednika Đorđa Ivanova da ne poveri mandat za sastavljanje nove vlade lideru SDSM-a Zaevu nazvao nedemokratskom, a odbijanje šefa države da se sretne sa njim izazvalo je dodatni revolt kod briselskog zvaničnika.\nDa li je politika Evropske unije u stvari doživela poraz u Makedoniji?\nSadašnja politička situacija u Makedoniji, slobodno se može reći, gora je u odnosu na pre tri godine, kad je kriza počela. Opozicija pod rukovodstvom prozapadnog lidera SDSM-a Zorana Zaeva, uspela je da izdejstvuje vanredne izbore posle dogovora u Pržinama do koga je došlo pod rukovodstvom EU i Amerike. Sporazum su potpisale dve vodeće stranke — VMRO-DPMNE Gruevskog i SDSM Zaeva — ali i najveće albanske stranke, među kojima vodeća DUI Alija Ahmetija.\nNa izborima je najviše glasova dobio VMRO, i moglo se očekivati da DUI, sa kojom su imali dugogodišnje partnerstvo u vlasti, ispoštuje nepisano pravilo da najveća makedonska i najveća albanska stranka sa najviše glasova prave vladu. Evropska unija je obavezala sve učesnike da se izborni rezultati i volja građana moraju poštovati. Međutim, dan pre isteka mandata za formiranje vlade, DUI je otkazala koaliciju sa strankom Gruevskog.\nEU nije na to reagovala, kao ni na upozorenje makedonskog predsednika da bi prihvatanje „tiranske platforme“, kojoj je kumovao Edi Rama, a koja sadrži niz uslova za učešće albanskih stranaka u novoj vladi Makedonije, mogla da izazove podelu države.\nZahtevi iz tog dokumenta uslovili su buduće koalicione partnere faktički promenom Ustava Makedonije, čime bi Albanci dobili mnogo veća prava koja sežu sve do autonomije i federalizacije države. Gruevski nije pristao na tu igru, ali jeste Zaev, koji od tada od Ivanova traži da mu poveri mandat za formiranje vlade jer ima većinu. Ivanov to odbija, jer veruje da takav plan ide na štetu makedonske države. U isto vreme, EU pokušava da prisili Ivanova da, kako tvrde, ispoštuje „demokratsku volju naroda“, iako na ulicama Makedonije svakog dana ima sve više demonstracija protiv Zaeva.\nMeđutim, EU ni sada nema sluha za dešavanja u Makedoniji, a vrlo je moguće i da je bez konkretnog rešenja za ovaj problem.\nVolja Makedonaca bila je jasno vidljiva tokom Hanove posete Skoplju, kada je na ulicama bilo više od 300.000 ljudi koji se bune protiv takozvane „tiranske platforme“ i daju podršku Ivanovu za poteze koje vuče. S druge strane, i činjenica da je Han odbio da se sretne sa organizatorima protesta govori da EU nema sluha za makedonska previranja.\nCvetin Ćilimanov, analitičar iz Skoplja, za Sputnjik kaže da je upravo Hanovo obijanje da se vidi sa predstavnicima naroda presudilo da Ivanov odluči da se ne sastane sa Hanom.\n„Posle podrške koju je Ivanov dobio od mađarskog premijera Viktora Orbana, jasno je da u Briselu nema jedinstvenog stava o pitanju rešavanja makedonske krize. Ako tome dodamo da ni Mogerinijeva ni Han nisu ništa uradili tokom svojih poseta Skoplju, onda mogu da se složim sa tezom da je politika EU doživela poraz u Skoplju“, kaže naš sagovornik, dodajući da su tenzije u Makedoniji sada samo veće.\nMakedonija: Puč u islamskoj zajednici ili uvod u nemire\nHanova poseta, protesti i čvrst stav Ivanova da ne dâ mandat Zaevu očigledno su naterali i albanske stranke koje su se privolele vodećem opozicionaru da razmisle da li je to dobro, i što je još bitnije — da li je dugoročno rešenje.\n„Ali Ahmeti, lider najveće albanske stranke DUI, još dok je Han bio u Skoplju, dao je izjavu da bi dve najveće makedonske stranke trebalo da razgovaraju, kao i da vlada koja bi se formirala očito bez podrške ili saglasnosti VMRO ne bi imala dug vek“, kaže naš sagovornik.\nHan je iz Skoplja otišao nesvršenog posla, a Ivanov je prvi predsednik iz ovog regiona koji je odbio da se sretne sa ovako visokim predstavnikom EU.\nTo može da znači dve stvari: da EU osim prisile i ultimatuma nema drugu diplomatiju, i da postoji neko na ovim prostorima ko je Evropskoj uniji u lice rekao: „Ne“.\nMakedonija od 2005. godine ima status kandidata za članstvo u EU. Od tada je prošlo više od deset godina, ali Skoplje se nije ni za pedalj približilo „briselskoj porodici“, pre svega zbog embarga Grčke na ime Makedonije, ali i neuspeha same EU da nađe kompromis za to rešenje. U svetlu svega što se dešava, moglo bi se reći da je Brisel „slomio zube“ tamo gde je najmanje očekivao, u nekad mirnoj Makedoniji.\njohanes han, Đorđe Ivanov, politički pritisak, kriza vlade, diplomatski pritisak, neuspeh, vlada, Đorđe Ivanov, Johanes Han, Makedonija\n19:04 Izraelska vojska prikuplja snage na granici sa Pojasom Gaze /video/\n18:59 Vesti: Za povlačenje Kfora potrebna nova rezolucija Saveta bezbednosti /video/\n18:58 Večeras: Ko je zapalio Bliski istok?


Ekonomski razvoj Sandžaka je uslov za opstanak na ovim prostorima - SDA Sandžaka\nNarodni poslanik SDA Sandžaka u Skupštini Srbije Bajro Gegić je u danu za poslanička pitanja, postavio nekoliko pitanja predsjedniku Vlade Republike Srbije Aleksandru Vučiću i ministarki građevinarstva, saobraćaja i infrastrukture Zorani Mihajlović.\n„Vlada Republike Srbije, sudeći na osnovu izvještavanja medija, postiže zapažene rezultate u skoro svim oblastima.\nTako vrlo često slušamo o otvaranju novih puteva, fabrika i drugih važnih objekata. Te fabrike, kako slušamo, zapošljavaju po nekoliko stotina radnika, a neke od njih i po nekoliko hiljada radnika.\nRezultat toga je, a to nam je i predsjednik Vlade Srbije ovdje rekao prije 15-ak dana, smanjenje stope nezapošljenosti sa 26%, kolika je bila prije par godina, na 15, 2%.\nTo je zaista za pohvalu i poštovanje, SDA Sandžaka ove rezultate cijeni kao veoma dobre i ohrabrujuće, ali istovremeno ukazujemo da u Sandžaku tih rezultata nema. U Sandžaku nema novih puteva, ne otvaraju se fabrike i nema zapošljavanja. Stopa nezapošljenosti u Sandžaku nije ni blizu 15,2 %, već je primera radi u Novom Pazaru oko 50%, a u Tutinu oko 75%.\nOvakvo stanje u Sandžaku nije od juče već traje duži niz godina i za posljedicu ima odlazak radno sposobnog stanovništva van granica naše zemlje, uglavnom u Nemačku ali i u druge zemlje zapadne Evrope, pri tome taj odlazak često bude trajan.\nTaj proces je posebno inteziviran u ovoj godini, a najizraženiji je u Tutinu. Prema podacima agencija koje vrše prevoz putnika, u ovoj godini je iz Tutina u potrazi za poslom u zemlje zapadne Evrope otišlo oko 5.000 ljudi, Tutin polako postaje napušten grad.\nPitam predsjednika Vlade Republike Srbije: da li je upoznat sa ovim činjenicama i da li Vlada ima u planu da preduzme nešto, šta i kada kako bi se smanjila nezapošljenost u Sandžaku i kako bi prestala potreba za odlaskom radno sposobnog stanovništva van granica ove zemlje u potrazi sa poslom.\nOvo pitanje se odnosi na cijeli Sandžak, ali bih molio da se posebno tretira Tutin jer je tu situacija najteža.\nDrugo moje pitanje je također za predsjednika Vlade, ali i za ministarku građevinarstva, saobraćaja i infrastrukture, a tiče se izgradnje puteva u Sandžaku.\nNaime, poznato je da su putevi Tutin-Novi Pazar i Sjenica-Novi Pazar među najlošijim i najopasnijim u zemlji, a put Tutin - Novi Pazar je čak na granici upotrebljivosti. Prije nekih 6-7 godina, tadašnji ministar Dinkić je potpisao ugovor o kreditu za izgradnju ova dva puta sa jednom turskom bankom.\nTada je jedna ekipa iz Turske u društvu tadašnje ministarke NIP-a Verice Kalanović obišla trase ova dva puta, postignuti su neki dogovori, data obećanja, u budžetu Republike Srbije su se provlačile garancije za taj kredit nekoliko godina, ali od izgradnje nije bilo ništa.\nPrije neki dan imamo reprizu tih događaja. Predstavnici Vlade Republike Turske, sa predstavnicima našeg ministarstva građevinarstva, saobraćaja i infrastrukture i predsjednicima opština Tutin i Sjenica kao i sa gradonačelnikom Novog Pazara, su obišli teren i dali obećanja da će se ovi putevi raditi i još i put Tutin- Sjenica.\nGrađani sa ovog područja se raduju ovom obećanju, ali i plaše da se sve ne završi kao i prošli put.\nPitam predsjednika Vlade Aleksandra Vučića i ministarku Zoranu Mihajlović, da li je ova obnovljena priča ozbiljna, odnosno da li će se i kada raditi putevi; Novi Pazar-Tutin, Novi Pazar-Sjenica i Tutin- Sjenica.“


Demokrate sumnjičavo reagovale na novi plan za reorganizaciju Sekretarijata za unutrašnju bezbednost\nPrimedbe su iznete u okviru završne debate o zakonu za finansiranje unutrašnje bezbednosti.\nSekretar Sekretarijata za unutrašnju bezbednost Majkl Čertof je izneo članovima Odbora za unutrašnju bezbednosti iz Senata i Predstavničkog doma svoj plan za reorganizaciju te agencije, sa ciljem da se smanje birokratske prepreke u otkrivanju i zaustavljanju terorističkih napada nekom vrstom oružja masovnog uništenja. Ali demokrate nisu ubedjene da bi taj plan sprečio napade slične onima u Londonu. Kongresmen Beni Tompson, iz Misisipija, je demokrata najvišeg ranga u Odboru za unutrašnju bezbednost, u Predstavničkom domu:\n”Podmetanje bombi u Londonu, kao i prošle godine u Madridu, trebalo bi da predstavljaju otrežnjenje za sve nas da su naša železnica i transportni sistemi privlačne terorističke mete. Kada sam se upitao da li će predložena reorganizacija sprečiti da se slično dogodi ovde, zaključio sam da, na žalost, neće.“\nDemokrate ističu da je administracija, posle terorističkih napada 11. septembra 2001. potrošila skoro 20 milijardi dolara na bezbednost aviosaobraćaja, ali svega 250 miliona dolara na bezbednost železnica i drugih transportnih sistema. Sekretar Majkl Čertof je izneo da su sistemi masovnog transporta u Sjedinjenim Državama pretežno u rukama pojedinačnih država:\n”Mnogi ljudi koji rade svakodnevne poslove i mnoge od svakodnevnih aktivnosti su u rukama lokalnih vlasti ili privatnog sektora - na primer autobuske linije i tome slično. U tim slučajevima naša odgovornost je ista, ali naše veze sa tim sistemima biće drugačije. Pomoć koju pružamo transportnim linijama imaće drugi oblik od one koju pružamo aviokompanijama.“\nDok dva odbora za unutrašnju bezbednost diskutuju o planu za reorganizaciju pomenutog sekretarijata, Senat privodi kraju rad na izradi budžeta tog sekretarijata za iduću godinu. Više novca biće odvojeno za pogranične patrole, za pritvaranja i deportacije, za poboljšanje bezbednosti u lukama i nove uredjaje za otkrivanje i sprečavanje bioloških u radioloških napada. Predlagač zakona je senator Džad Greg:\n”Ovaj zakon usredsredjen je na preteće opasnosti. Njime se preusmeravaju nastojanja Senata ka unutrašnjoj bezbednosti i ka prioritetnim opasnostima, u prvom redu na opasnost od oružja masovnog uništavanja, a zatim i na opasnost od toga što su nam granice tako porozne.“\nPredstavnički dom usvojio je svoju verziju zakona u maju. Sada preostaje da se dva doma usaglase oko razlika, kako bi predlog mogao da bude poslat predsedniku Bušu na potpis. U medjuvremenu, senatski Odbor za spoljne odnose održao je pretres o potvrdjivanju Henrija Kramptona, Bušovog kandidata za položaj koordinatora za borbu protiv terorizma. Krampton je bio šef antiterorističkog centra u Centralnoj obaveštajnoj agenciji i najviši funkcioner za borbu protiv terorizma u Federalnom istražnom birou:\n”Ako budem potvrdjen, očekujem da ću često putovati, da ću biti u tesnom kontaktu sa našim ambasadorima i našim stranim partnerima, naročito sa našim muslimanskim saveznicima, koji vode istinski džihad protiv naših zajedničkih terorističkih neprijatelja.“\nOčekuje se da će Senat bez većih problema potvrditi nominaciju Henrija Kramptona.


Američki mediji: Kina i Rusija na Arktiku – „noćna mora“ za Ameriku - 15.09.2020, Sputnik Srbija\nIzgledi za zajedničke rusko-kineske izazove američkim interesima na Arktiku su „noćna mora“ kojoj Vašington uopšte nije spreman da se suprotstavi, piše... 15.09.2020, Sputnik Srbija\nsvet, vesti, arktik, sad, rusija\n14:45 15.09.2020 (Osveženo: 01:01 26.08.2021)\nIzgledi za zajedničke rusko-kineske izazove američkim interesima na Arktiku su „noćna mora“ kojoj Vašington uopšte nije spreman da se suprotstavi, piše „Nešenel inetrest“.\n„Arktik je region na koji američki političari retko obraćaju pažnju, ali koji igra ključnu ulogu u politici svetskih sila“, piše autor članka.\nPrema njegovim rečima, zbog izmene klime u regionu otvaraju se nove ekonomske mogućnosti i velike svetske sile sve češće govore o svojim namerama da dominiraju regionom.\n„Na nesreću američkih stratega, Vašington daleko zaostaje za svojim suparnicima“, smatra autor članka i podseća da Obalska straža SAD, kao i kineska, ima samo dva ledolomca, dok ruska flota poseduje minimum 40 takvih brodova, s tim što će do 2035. godine imati 13 nuklearnih ledolomaca više.\nAmerički stručnjak podseća da je Kina 2018. godine počela da se priprema za realizaciju svoje inicijative „Polarni put svile“.\nKako navodi autor članka, već sada je očigledno da je Kina, nakon što je dobila status posmatrača u Arktičkom savetu i sarađujući sa Rusijom u regionu, pokazala odlučnu težnju da postane važan igrač u „relativno ekskluzivnoj“ igri.\n„Suprotstavljanje na Arktiku protivniku kao što je Rusija, povlači za sobom niz izazova, međutim perspektiva zajedničkog rusko-kineskog izazova američkim interesima u Arktiku je potencijalni tehno-triler i noćna mora, kome Amerika uopšte nije spremna da se suprotstavi“, navodi se u članku.\nAutor dodaje da Arktik nije samo „potencijalni koridor za strateško suparništvo“ i „potencijalna platforma za pojačano rivalstvo između velikih sila“.\n„Ta igra je već započeta i američki političari zaostaju za svojim kolegama iz drugih zemalja kada je reč o reakciji na tu pretnju“, zaključio je američki stručnjak.\nJoš jedan američki pokušaj da obuzda Rusiju, sada i na Arktiku\nDanski list: NATO na Arktiku nema odgovor za ruske rakete „kindžal“


Vesić i Šapić žele da sruše most jer buka smeta stanarima Beograda na vodi – Otvoreno\nPočetna Vesti Vesić i Šapić žele da sruše most jer buka smeta stanarima Beograda...\nPredsednik Srpskog patriotskog saveza (SPAS) Aleksandar Šapić i zamenik gradonačelnika Beograda Goran Vesić žele da sruše stari tramvajski most jer buka tramvaja smeta stanovnicima Beograda na vodi, a ne zbog saobraćaja, saopštila je Stranka slobode i pravde (SSP).\nU saopštenju SSP se navodi da su taj most ruglom nazivali samo Goran Vesić i beogradski naprednjaci, a od juče i njihov koalicioni partner Aleksandar Šapić.\n„Tamo gde on vidi ‘ruglo’, mi vidimo most koji predstavlja redak primerak ratnog nasledja iz Drugog svetskog rata, ali pre svega podsetnik na herojsko delo učitelja Miladina Zarića, koji ga je spasio nemačkog miniranja“, istakli su iz SSP.\nZato, po njima, ovo nije odluka koja ima veze sa saobraćajem.\n„Ovo je pitanje koga biramo izmedju učitelja Miladina Zarića s jedne i njihovih šeika, biznismena i podržavalaca koji su kupili stan u Beogradu na vodi, sa druge strane“, naveli su iz SSP.\nOni podsećaju i da preko ovog mosta dnevno predje 30.000 vozila i smatraju da Beograd nema višak, nego manjak mostova.\n„Njegovo rušenje, osim što bi bacilo neizbrisivu ljagu na naš grad, izložilo bi torturi i nenormalnim gužvama sve Beogradjane u periodu od tri do četiri godine koliko bi se gradio novi“, kazali su i istakli da se mostovi ruše samo u ratovima, a u miru nikada.


U Holandiji stupio na snagu zakon o zabrani odeće koja pokriva lice - Dijalog.net\nNaslovna Politika Evropska unija U Holandiji stupio na snagu zakon o zabrani odeće koja pokriva lice\nAmsterdam, 2. avgust 2019. – U Holandiji je stupio na snagu zakon o zabrani odeće koja pokriva lice, uključujući burku i nikab koje nose konzervativne muslimanke, i to u javnom prevozu, vladinim zgradama i zdravstvenim i obrazovnim ustanovama.\nIslamska politička stranka u Roterdamu saopštila je da će platiti novčane kazne od 150 evra za svakoga ko bude uhvaćen da krši novi zakon, prenela je agencija AFP.\nNema izvešataja o tome da li je prvog dana važenja zakona (1. avgust) neko kažnjen.\nProcenjuje se da nekoliko stotina žena nosi burku ili nikab u Holandiji, zemlji sa 17 miliona stanovnika.\nHolandska vlada insistira na tome da zakon o delimičnoj zabrani te odeće ne sme da ograniči ljude da budu slobodni da se oblače kako žele.\nTo objašnjenje je poslanik islamofobne Partije za slobodu (PVV) Gert Vilders odbacio kao političku korektnost.\nVildersovi pozivi na totalnu zabranu burke su inicirali debatu u parlamentu koja je rezultirala usvajanjem zakona 2018. On je pozdravio uvođenje delimične zabrane kao “istorijski dan“. Takođe je pozvao na proširenje zabrane na islamske marame koje pokrivaju glavu, osim lica.\n“Verujem da smo spremni za drugi korak“, rekao je Vilders u telefonskom intervjuu za agenciju AP i dodao: “Sledeći korak treba da osigurada da se u Holandiji zabrane marame“.\nHolandska ministarka unutrašnjih poslova Kajsa Olongren ranije je najavila da će vlada analizirati novi zakon posle tri godine, iako su takve evaluacije uobičajene posle pet godina primene nekog novog zakona.\nU saopštenju nacionalnog udruženja bolnica rekli su da je primena novog zakona na policiji i tužiocima a ne na njima. Isto kažu i u krovnoj organizaciji kompanija koje se bave javnim transportom – da oni nemaju moć da primenjuju zakon već to ostavljaju policiji, prenela je agencija AP.\nZabrana u Holandiji stupila je na snagu osam godina nakon što je Francuska postala prva evropska zemlja koja je zabranila velove za pokrivanje – i nikabe koji pokrivaju lice i burke koje pokrivaju celo telo. Zakonom iz 2004. zabranjeno je i nošenje hidžaba i drugih istaknutih verskih simbola u državnim školama ali ne i na univerzitetima.\nStrogi francuski zakon našao se pred Komitetom UN za ljudska prava koji je 2018. presudio da je ta zemlja prekršila ljudska prava dve žene kada ih je kaznila zbog nošenja nikaba.\nProfesor sa Univerziteta Utreht Tom Cvart (Zwart) koji proučava ukrštanje prava, kulture i vere rekao je da je zabrana uglavnom simbolična.\nMeđutim, za ženu u nikabu može da predstavlja problem, npr. ako naiđe na vozača ili konduktera koji strogo poštuje propise. “To nesumnjivo utiče na sposobnost (tih žena) da učestvuju u javnom životu”, ocenio je Cvart, prenosi Euractiv.\nPrethodno Eurostat: 4 odsto prvorotki u EU su tinejdžerke, isti procenat majke stare 40 i više godina\nSledeće Objavljeno istraživanje o položaju starijih žena u Srbiji\nBeograd, 13. februar 2020. – Stav Holandije je da Srbije, Crna Gora, kao i ostale ze…\nAmsterdam, 19. jul 2019. – Holandski vrhovni sud podržao je odluku nižeg suda da je …\nBeograd, 10. maj 2018. – Strogo ispunjavanje kriterijuma je preduslov daljeg pro&sca…\nTop Tags lokalna samouprava Srbija i Evropska unija Vlada Republike Srbije OCD istraživanje Društvo evropske integracije mladi mediji vladavina prava Evropska unija Civilno društvo konkurs Evropska komisija Pravosuđe


Bremen: Totalna dominacija Kineza - Naslovi.net vesti\nBremen: Totalna dominacija Kineza\nB92 ponedeljak, 1. maj 2006.\nReuters Stonoteniska reprezentacija Kine odbranila je titulu prvaka sveta na ekipnom šampionatu koji je završen u Bremenu. U finalu Kinezi su pobedili selekciju Južne Koreje rezultatom 3-0, a poraženi tim uspeo je da osvoji samo tri seta protiv šampiona. Kinezi su tako osvojili treću uzastopnu... »\nSP: "Plavi" 15. u Bremenu\nMuška stonoteniska reprezentacija Srbije osvojila je 15. mesto na ekipnom Svetskom prvenstvu u Bremenu, pošto je u razigravanju za konačan plasman pobedila selekciju Italije sa 3:1. Plavi su do pobede nad Italijanima stigli iako su igrali bez najboljeg igrača na prvenstvu Aleksandra Karakaševića.... »\nStoni tenis - 'Plavi' osvojili 15. mesto\nRTS ponedeljak, 1. maj 2006.\nMuška stonoteniska reprezentacija Srbije osvojila je 15. mesto na ekipnom Svetskom prvenstvu u Bremenu, pošto je pobedila selekciju Italije sa 3:1. 'Plavi' su do pobede nad Italijanima stigli, iako su igrali bez svog najboljeg igrača na prvenstvu Aleksandra Karakaševića. Osvajanjem 15. mesta na... »\nStonoteniseri Srbije 15. na svetu\nMuška stonoteniska reprezentacija Srbije osvojila je 15. mesto na ekipnom Svetskom prvenstvu u Bremenu. U borbi za poziciju naša selekcija pobedila je Italiju sa 3-1 iako nije igrao najbolji igrač našeg tima na šampionatu Aleksandar Karakašević. Pre toga reprezentacija Srbije izgubila je od Japana... »\nJugmediapre 22 minuta


Negativan uticaj oglašavanja (reklama) na decu – Info Centar Juga\nNegativan uticaj oglašavanja (reklama) na decu\nIako postoje neki pozitivni efekti oglašavanja na decu, činjenica je da oglašavanje može imati i mnoge negativne efekte na mlade umove, posebno ako roditelji nisu oprezni i ne nauče svoju decu na kritičko razmišljanje. U mnogim slučajevima poruke u reklamama se pogrešno tumače i dovode do toga da deca imaju pogrešna uverenja. Oglašavanje utiče na njihove misli, stvarajući potrebu da poseduju proizvod koji vide. Blistave reklame na TV, magazinima, Internetu i drugim oblicima medija često impulsivno generišu kupovinu.\nOglašivačka industriju svake godine troši milione dolara na oglase kojima su ciljna grupa deca i mladi. Mlada publika je bombardovana ubedljivim porukama putem medija kao što su Internet, televizija, časopisi, bilbordi, radio itd. Prema nekim istraživanjima, prosečno dete je izloženo sa više od 40.000 reklama preko TV-a svake godine. Jedna studija čak tvrdi da u SAD deca provode više vremena gledajući TV nego što su u školi, samim tim oni gledaju i više reklama.\nIstina je da čak ni vrhunski stručnjaci ne znaju kako sve oglašavanje utiče na decu i mlade. Kako deca reaguju na njih zavisi od brojnih faktora, uključujući njihovu starost, ono što su doživeli ili znaju, i koliko su imali prilike da postavljati pitanja i razgovaraju o tome šta vide u medijima.\nIstraživanja sugerišu da kada deca gledaju više televizije, verovatno će želeti i zahtevati više igračaka ili drugih proizvoda.\nStudije su pokazale da deca nemaju sposobnost da kritički gledaju na marketinške poruke ili čak da prepoznaju reklame kao marketinške poruke, sve do tinejdžerskog doba. To znači da se marketing poruke mogu shvatiti kao istine, a u mnogim slučajevima te poruke mogu ostati u njima dok ne postanu odrasli.\nU mnogim reklamama se koriste prekrasne mlade žene kako bi privukle kupce. Ovo će bez sumnje imati ozbiljan negativan uticaj na to kako deca misle. Od čokolade do odeće, skoro svako oglašavanje odiše seksualnošću. Deca onda misle da moraju da izgledaju tako da budu prihvaćena. Ili da se tako ponašaju da bi bili popularni. Deca, mladi i tinejdžeri imaju negativnu perspektivu i to utiče na različite načine.\nDanas mlade devojke imaju velike probleme zbog slika koje vide na društvenim mrežama, televiziji, časopisima, bilbordima. Rečeno im je da moraju da izgledaju na određeni način da bi bile prihvaćene u društvu. Ako nisu vitke, lepe, nasminkane, samouverene, one su nepopularne i neće imati mnogo prijatelje. Činjenica je da gotovo uvek lepe žene sa savršenim telima i licima predstavljaju marketinške proizvode. Zbog želje da izgledaju kao takve žene, devojčice mogu razviti i poremećaje u ishrani poput anoreksije itd.\nObjektivizacija žena je još jedno ozbiljno pitanje koje dovode reklame. Deca svih uzrasta uče da objektivizuju žene kao rezultat seksualnih reklama koje se danas često vide, bilo na instagramu, televizijskim ekranima ili u časopisima. Žene se pokazuju kao seksualni objekti za prodaju proizvoda, stvarajući negativan uticaj na um dece.\nTolike atraktivne reklame hrane i nezdravih pića za mlade koje negativno utiču na dečije zdravlje, jer ove reklame podstiču nezdravu hranu, što dovodi do povećanja gojaznosti, dijabetesa, srčanih problema i drugih stanja kod male dece.\nOglašavanje može uticati i na samopoštovanje kod dece, da ih čini osećajno inferiornim u odnosu na drugu decu, ako nemaju najnovije proizvode koji se vide u reklamama.\nOvo su samo neki od efekata reklama koji se danas vide.\nNovogodišnji prijem kod predsednika opštine Medveđa\nNova škola u Tutinu uz podršku EU i Švajcarske\nJablanički okrug Jug Srbije Srbija Svi treba da znamo Vesti\n“Druženje, igra i zabava današnje dece više je virtuelna nego realna”


Održana “NIS otvorena škola tenisa” u Subotici | NIS\nNIS > Presscentar > Vesti > Održana “NIS otvorena škola tenisa” u Subotici\nNa terenima Teniskog kluba “Spartak” u Subotici , održana je “NIS otvorena škola tenisa” koju kompanija NIS i Teniski Savez Srbije (TSS) već četvrtu godinu zaredom uspešno organizuju u gradovima širom Srbije.\nBesplatna škola tenisa namenjena je deci, a realizuje se u okviru NIS-ove korporativne strategije „Budućnost na delu“, čiji je glavni cilj pružanje podrške dečijem sportu, promovisanje zdravog načina života i pravilnog razvoja mladih.\nUz korišćenje mаnjih reketа i lаkših lopticа, uz pomoć stručnih trenera , kroz igru I radost, deca su imala priliku da savladaju osnovna pravila tenisa i dobiju svoje prve medаlje i diplome. Malim šampionima zahvalnice su uručili Milan Vučković, predsednik Teniskog kluba Spartak i član Upravnog Odbora TSS i Vjekoslav Ostrogonac, gradski većnik za sport i omladinu grada Subotice.\nDo sada u akciji “NIS otvorena škola tenisa” učestvovalo je preko 12000 dece, a tokom jula i avgusta biće održana u gradovima: Novi Sad Teniski Klub Elite (29. Jul 2015), a zatim I u Kraljevu, Novom Pazaru, Zlatiboru, Vršacu, Kruševcu, Šapcu, Boru, Nišu, Beogradu.


Klemon najavio završetak karijere | TopTenis\nKlemon najavio završetak karijere\nFrancuski teniser Arno Klemon najavio je da će okončati karijeru po završetku sledeće sezone. Tridesetčetvorogodišnji Klemon je bio najbolje...\nFrancuski teniser Arno Klemon najavio je da će okončati karijeru po završetku sledeće sezone.\nTridesetčetvorogodišnji Klemon je bio najbolje rangiran na ATP listi u karijeri 2001. kada je zauzimao 10. mesto.\n"Bilo bi zaista za mene veoma teško da nastavim sa karijerom i posle 2012. Telo me, jednostavno, više ne sluša i traži od mene da prestanem da igram", rekao je Klemon.\nNajveći uspeh Klemon je ostvario plasmanom u finale Australijan Opena 2001, a zabeležio je i dva četvrtfinala na gren slem turnirima - na US Openu 2000. i na Vimbldonu 2008.\narno klemon povlacenje\nTopTenis: Klemon najavio završetak karijere


Dodik i Mišković u Banjoj Luci otvorili Delta Planet, najveći tržni centar u BiH – Biznis.ba\nNaslovnaBiHDodik i Mišković u Banjoj Luci otvorili Delta Planet, najveći tržni centar u BiH\nobjavljeno 21. mar 2019. u 13:42 21. mar 2019.\n„Delta planet“, veliki šoping mol, danas je otvoren u Banjoj Luci, nakon dvije i po godine izgradnje i uloženih 70 miliona eura.\nPredsjedavajući Predsjedništva Bosne i Hercegovine Milorad Dodik je u obraćanju nakon otvaranja zahvalio beogradskoj kompaniji „Delta holding“ na odluci da ovaj objekat izgradi u Banjoj Luci.\n– ‘Delta’ može da bude primjer i drugima koji žele da investiraju ovdje, jer je njihovo iskustvo pozitivno i pokazuje da su Banja Luka i Republika Srpska spremni da prihvate velike projekte – rekao je Dodik.\nPredsjednik „Delte“ Miroslav Mišković je naveo da je Banja Luka „jedna tačka na njihovom putu realizacije velikih projekata od Triglava do Crnog mora“.\n– Nedavno smo otvorili hotel u Ljubljani, za sedam dana otvaramo šoping mol u bugarskoj Varni, a nadam se skorom početku realizacije velikih projekata u Sarajevu, Zagrebu, Skoplju i Beogradu – kazao je Mišković.\nDelta je, kazao je, u izgradnju banjalučkog centra investirala 70 miliona eura, uz kreditnu podršku Svjetske banke i Unicredit banke.\nGradonačelnik Banja Luke Igor Radojičić je dodao da će pod krovom „Delta planeta“ svoje radno mjesto naći više od 2.000 ljudi.


Linija se sastoji od kredenca, trpezarijskog stola, stolica i kompleta za sedenje, kreirane od tamnog i svetlog orahovog drveta. Meksički dizajnerski Esrawe, bazirao je ovu kolekciju na iskorišćavanju i potrazi za balansom između elemenata različitih materijala, dugačkih drvenih komada, postavljenih na proporcijalno manje mermerne baze. Ovakva tenzija između pomoćnih i glavnih elemena stvara veoma interesantan izgled.\nKomoda i trpezarijski sto poseduju drvene komponente podržane crnim mermernim bazama. Ove baze, iako različitih oblika, veoma su lepo oblikovane čitavom dužinom i poseduju zaobljene ivice. Baza Dolmen trpezarijskog stola, prolazi kroz ploču nameštaja kreiranu od orahovog drveta. Ravna površina stola poseduje blago zakrivljene bočne ivice, a održavana je prirodnom drvenom konstrukcijom ukrštenom ispod nje.\nU pratnji Kanji stolice, formirane sa kružnim naslonima, podržanim od strane dva naopaka segmenta nogara u obliku slova Y, smeštenih na svakoj strani sedišta. Suprotno ovom komadu, Compas stolica omogućuje opciju lakšeg rama i postavljenog mesta za sedenje.


Naslovna Fudbal Haland od 1. septembra znatno jeftiniji: Aktivira se klauzula koju čekaju potencijalni...\nHaland od 1. septembra znatno jeftiniji: Aktivira se klauzula koju čekaju potencijalni kupci\nHaland / Twitter\nErling Haland bi od 1. septembra trebao postati više nego duplo jeftiniji za svoje potencijalne kupce.\nNaime to je datum kada se Norvežaninu aktivira otkupna klauzula koja je prema riječima insajdera znatno manja nego koliko sada traže u Borusiji Dortmund.\nPretpostavlja se da će cijena tada da iznosi 75 miliona eura, i da će mnogi klubovi tada da pošaju ponude.\nBorusija je ranije tražila 200 miliona eura, i to je novac koji niko nije imao da ponudi.\nPretpostavlja se da će prije svih Real Madrid poslati ponudu za Halanda, a pominju se još i Liverpul kao i Mančester Siti.\nPrethodni tekstDinamo Zagreb prodao fudbalera Renu za 15 miliona eura\nSljedeći tekstKolašinac nastavlja karijeru u Fenerbahčeu?\nKosta 20/08/21 16:34 At Petak, 20 Avgusta 2021, 16:34\n200 miliona eura je nesto sto je slozit cemo se nerealno. A na kraju vjerujem da ce Mančester Siti biti najzagrijaniji.


Demokratija pred izazovom novih tehnologija | Tacno.net\nAutor 👤tačno.net 19.6.2019. u 08:22\nZbog nevremena obustavljena potraga za malezijskim avionom\nUkazujući na izveštaj Atlantskog saveta, autori teksta navode da SAD posle tri godina nisu puno uradile po pitanju dezinformacija i da zaostaju za Evropskom unijom u rešavanju tog izazova. Ipak, demokratije s obe strane Atlantika pomerile su se od pukog “uvažavanja problema” i ušle su u fazu “probe i greške”, isprobavajući nove mere reagovanja, tehničkih popravki i obrazovanih oruđa za jačanje otpora na dezinformacije.\nEU je, pišu Poljakova i Frid, povećala sredstva za identifikovanje dezinformacije i uspostavila “brzi sistem uzbune”, dok su Gugl (Google), Fejsbuk (Facebook), Tviter (Twitter) i Mozila (Mozilla) potpisali Kodeks ponašanja koji pokušava da postavi standarde u borbi protiv dezinformacija. Iako su ti napori spori, ističu autori, to su koraci u pravom smeru i nude solidnu osnovu za dalje delovanje.\nI dok SAD nisu uspele da reše problem, a Evropa sporo napreduje, neprijatelji su evoluirali, prilagodili se i napredovali, ukazuju Poljakova i Frid. Taktike dezinformisanja se menjaju, dodaju oni – automatizovani botovi su možda bili vrhunac u kampanjama 2016, ali sada više nisu, jer nove tehnike imitiranja omogućavaju da dezinformacije utiču, izobliče i manipulišu debate na socijalnim medijima. Stara sovjetska tehnika infiltracije autentičnih socijalnih grupa je unapređena za 21. vek, maskirajući razlike između prave debate i spoljne manipulacije, ističu u tekstu u Vašington postu.\nNedavni video u kojem predsedavajuća Predstavničkim domom Nensi Pelozi (Nancy Pelosi) deluje kao da je pijana stigao je do miliona, iako je napravljen jednostavno – prvo je usporen, pa je onda prilagođen ton njenog glasa da se zamaskira manipulaciju snimkom. Rini ističe da je posle tog incidenta pokrenuta debata da li je portal Dejli bist (Daily Beast) ispravno postupio kada je obelodanio autora videa, ali da postoje sasvim dobri razlozi da novinari otkrivaju autore lažnog sadržaja na internetu – sada je znanje porekla videa na internetu podjednako važno kao i znanje šta snimak prikazuje.\nUtoliko su sadašnja sporenja o lažnim vestima samo naznaka onoga što će se desiti kada zvukovi i slike, ne samo reči, budu otvorene za manipulaciju koje može da napravi svako s pristojnim kompjuterom, ukazuje Rini, uz objašnjenje da je video evidencija do sada funkcionisala manje-više kao obično opažanje – ono što je kamera uhvatila, većinom je nešto što možemo videti sopstvenim očima.\nS pojavom dipfejk tehnologije, mogućnost da se napravi lažan video biće raširena skoro kao mogućnost da se laže, ocenjuje Rini. Sada se lažni snimci kao s Pelozi mogu uporediti s pravim i otkriti manipulacija, ali u budućnosti neće biti originalne kopije, zbog čega je dobro da novinari počnu da prate autore spornog sadržaja na internetu. “Kada dipfejks potpuno stigne, biće nam drago što smo spremni”, zaključuje ona.\nMada su u izveštaju citiraju podaci o trajnoj aktivnosti dezinformacije ruskih izvora s ciljem da se smanji izlaznost ili utiče na preference glasača, Moskva uporno negira da se mešala u izbore, ističe agencija. U izveštaju na 10 strana se navodi da nema dokaza o “posebnoj prekograničnoj dezinformacionoj kampanji iz spoljnih izvora koji su posebno ciljali evropske izbore”, ali su zvaničnici EU naveli priče medija koje finansira ruska država, što, kako navodi Rojters, pojačava pitanja kako bi onlajn sadržaj trebalo procenjivati.\nKao primere dezinformacija, ističe Fajnešl tajms, izveštaj EU navodi tekst s tvrdnjom da požar u katedrali Notr Dam pokazuje “pad zapadnih i hrišćanskih vrednosti u EU”, tekst koji za korupcionaški skandal u Austriji krivi “evropsku duboku državu” i nemačke i španske bezbednosne službe ili tekst gde se ističe da je Evropski parlament beznačajan i pod kontrolom lobista.


"Zima u Foči" - prvi put klizalište na trgu - Glas Srpske\nSrna 07.12.2021 10:50\nFOČA- Pod novim imenom "Zima u Foči", novogodišnje i božićne svečanosti u gradu na ušću Ćehotine u Drinu obogaćene mnoštvom novih sadržaja, počeće u nedjelju, 12. decembra, i trajaće do 3. februara.\nKlizalište na Gradskom trgu sa mini "Zimzogradom", plivanje za Časni krst u rijeci Ćehotini, pozorišne predstave, između ostalih predstava "Milunka Savić" Jugoslovenskog dramskog pozorišta iz Beograda, lomljenje božićne česnice, duhovne večeri, izložbe stripa i muzejskih fotografija, neki su od sadržaja "Zime u Foči".\nNi ove godine neće izostati Novogodišnji turnir u malom fudbalu, doček Nove godine na Gradskom trgu uz ansambl "Boemi", Pijukanje u Hramu Svetog Save uoči Božića, Zimski vašar Dječijeg vrtića "Čika Jova Zmaj" na Gradskom trgu i proslava Dana Republike.\nNačelnik opštine Milan Vukadinović rekao je da su odlučili da ove godine, pod novim imenom, osvježe sadržaje za praznike, da bi program bio dostupan svim uzrastima.\n"Počećemo 12. decembra sa proslavom 60 godina Odbojkaškog kluba `Maglić`, a zatim slijede Mini sajam kreativaca, dodjela paketića u Hramu Svetog Save, turnir u malom fudbalu, prigodne svečanosti za Badnji dan uz kulturno-umjetnički program. Novina će biti i lomljenje česnice u Hramu Svetog Save, pa pozivam sugrađane da u što većem broju dođu na večernje bogosluženje da sa našom dječicom proslavimo prazik na najljepši način", naveo je Vukadinović.\nU Foču prvi put dolazi klizalište, koje će 10. januara biti otvoreno na Trgu kralja Petra, uz zimske kućice sa hranom i toplim napicima.\n"Željeli smo da klizalište otvorimo krajem decembra, ali nijedna kuća koja iznajmljuje klizalište u tom terminu nije bila u mogućnosti i prvi termin koji je bio slobodan je 10. januar, tako da će klizalište biti na Gradskom trgu od 10. do 31. januara. Uz klizalište, roditelji i svi ostali sugrađani moći će da se okrijepe kafom, toplom čokoladom i drugim napicima, kao i hranom, a tu će biti i štand Turističke organizacije", rekao je Vukadinović.\n"U saradnji sa Hramom Svetog Save, poslije bogosluženja litijom ćemo otići do mjesta gdje ćemo plivati za Časni krst, a to je prekoputa Gradskog stadiona. Naravno, podržaćemo i Miljevinu koja je prošle godine organizovala prvo plivanje na prostoru naše opštine", napomenuo je Vukadinović.\nOn je dodao da će i ove godine organizovati Svetosavsku akademiju, proglašenje sportiste godine, pozorišne predstave, među kojima predstavu Udruženja "Porodica" i učenika Srednjoškolskog centra.\n"Jednostavno, imaćemo za svakoga po nešto", zaključio je načelnik opštine.


Srpska heroina: Uprkos amputaciji Nataša Kovačević ponovo igra košarku! – Savršena\nSrpska heroina: Uprkos amputaciji Nataša Kovačević ponovo igra košarku!\nSvakodnevno se susrećemo sa inspirativnim tekstovima o ljudima iz celog sveta koji nam predstavljaju nadahnuće zbog svoje volje za životom iako ih on nije mazio. U takvim momentima shvatamo koliko uzimamo zdravo za gotovo ono što imamo i ne uživamo u potpunosti jer se opterećujemo banalnim sitnicama.\nUpravo jedna takva injekcija optimizma nam stiže iz naše zemlje, a radi se o Nataši Kovačević, košarkašici Crvene zvezde čije upornost i volja nikoga ne ostavljaju ravnodušnim.\nPerspektivna košarkašica na vrhuncu svoje karijere je doživela stravičan šamar sudbine kada je u teškoj saobraćajnoj nesreći u Mađarskoj izgubila nogu.\nAmputacija bilo kog organa se u psihologiji označava kao jedna od najtežih operacija nakon koje proces psihičkog oporavka traje veoma dugo. Zapravo, to je trauma od koje se nikada ne oporavlja u potpunosti, a od slučaja do slučaja se razlikuje koliko se pojedinac uspešno vrati normalnom životu.\nSamo dve godine nakon amputiranja noge Kovačevićeva je najavila povratak na teren nakon što je dva meseca vežbala sa svojim starim timom.\nIako je njen slučaj jedinstven zbog nošenja proteze predstavnici KSS-a i FIBA-e smatraju da ne postoje nikakve prepreke da se ona ponovo vrati na parket.\nFormer Serbian international @Nacika7 returned to the court at #EuroBasketWomen2015: http://t.co/TeCsBRsv0h pic.twitter.com/MogXDUcqWb\n— FIBA (@FIBA) July 2, 2015\n“Postala je inspiracija mnogima i kroz rad svoje fondacije, koju je osnovala uz pomoć svog kluba, ali i kroz svoj pogled na život u kome nije bilo mesta za predaju i pesimizam“, ističe se u saopštenju.\nNataša je svojim primerom dokazala da je snaga volje ključna, te je u tako kratkom periodu uspela da prohoda, ali i da ponovo zaigra košarku. Ne treba zaboraviti i sve one koji su joj, osim što su je bodrili, pružili i finansijsku pomoć za nabavljanje specijalne proteze, a to su FIBA Evropa, Košarkaški savez Francuske i njen predsednik Žan-Pjer Siuta i Košarkaški savez Srbije.\nSetimo se ovoga sledeći put kada budemo na ivici da kažemo Ne mogu.\nTags: inspiracija, Izdvajamo, One nas inspirišu\nSavršena proslavila svoj 1. rođendan!\nIstorija majčinstva: Davno izgubljene fotografije majki i dece stare pola veka